Na proleće obnova „Boemske republike“\nU uređenje stare kaldrme, mobilijara i Skadarlijske česme biće uloženo 14,2 miliona dinara, a rekonstrukcija Skadarske ulice počeće na proleće, izjavio je za list „Politika“ gradski menadžer Goran Vesić.\nTime će, takozvanom „Beogradskom Monmartru“ biti vraćen stari sjaj, obećavaju gradski čelnici.\n„Na konkursu Ministarstva trgovine, turizma i telekomunikacija za projekte podsticanja turizma Skupštini grada je odobren projekat za obnovu Skadarlije uz 10 miliona dinara od novca za finansiranje projekta turizma, što je dve trećine ukupne sume. Gradska skupština će na ime obnove koja je poverena „Beograd-putu” preko Direkcije za puteve odobriti još 4,2 miliona dinara“, naveo je Vesić.\n„Vratićemo joj originalni izgled i stari sjaj kakav je imala posle rekonstrukcije 1969. godine kada je Skadarlija doživela procvat“, rekao je Vesić, dodajući da će u tom delu grada biti mesta samo za boemske i etno restorane, za akustičnu muziku, a ne za kafiće i noćne klubove sa ozvučenjem i novokomponovanim numerama.\n„Nećemo je menjati jer istorija Skadarlije je istorija Beograda“, rekao je Vesić, navodeći da se prve kafane u Skadarliju sele krajem 19. veka, da se tada izvode prvi mjuzikli u Bums-Keleru.\n„Skadarlijom su šetali svetski državnici poput Margaret Tačer, kralja Huana Karlosa i kraljice Elizabete, sve do današnjih, među kojima su Skadarliju nedavno u šetnji kroz Beograd sa premijerom Aleksandrom Vučićem posetili i Džozef Bajden i Johanes Han, čije su slike sa kaldrme obišle sajtove celog sveta“, dodao je Vesić.


Osnovni paket 2 - Venčanje na Tasosu - Venčanja u Grčkoj - AquaTravel.rs\nVenčanja u Grčkoj, Venčanje na Tasosu\nOsnovni paket 2 je idealan za one koji žele da ceremoniju građanskog venčanja obave u magičnoj atmosferi Grčke.\nOsnovni paket 2 pruža sve što Vam je potrebno da biste imali divno i nezaboravno građansko venčanje u Grčkoj. Svi naši paketi za venčanje su pažljivo osmišljeni i usklađeni sa vašim željama. Mi vodimo brigu o papirologiji, rezervišemo lokaciju, datum i vreme, organizujemo registar venčanja i po potrebi svedoke. Cena osnovnog paketa 2 obuhvata organizaciju venčanja, a ukoliko želite da povedete prijatelje i rodbinu sa vama, molimo da nas kontaktirate za individualnu konsultaciju i ponudu za vaš jedinstveni događaj.\nCENA OSNOVNOG PAKETA 2 OD 1450€\nSmeštaj i prevoz gostiju\nOrganizovanje svadbene večere


Test page - Balša Vujičić\nPlan rada je prilagođen vama, u zavisnosti od nivoa znanja, godina i fizičke pripremljenosti. U zavisnosti od ovih faktora, rad može da uključuje i rad sa kondicionim trenerom, fizioterapeutom i psihologom.\nTreninzi mogu da se organizuju na nivou:\nGodišnjeg programa (video analize, lični kalendar turnira, praćenje tokom turnira…)\nUkoliko igrac odluci da svoje tenisko iskustvo podigne na veci nivo, u razgovoru sa roditeljima i igracem kreiramo plan i program kako nastaviti dalje do cilja(Koledza).U odnosu na to, baziramo se ne samo na fizicku sposobnost, vec i na video materijale koje ce slati prilikom apliciranja, kao i pomoc oko pronalazenja koledza.\nZarad postizanja dobrih rezultata, igračima je omogućen rad sa mojim dugogodišnjim saradnicima:\nKondicioni Trener Miša Kecman (Specijalista kondicione pripreme i tehnologije sportskog treninga).\nMozete preuzeti CV Miše Kecmana ovde:\nRazgovor sa trenerom\nTakodje veoma vazan segment ovog sporta. Kroz razgovor prenosimo iskustva, dajemo strucne savete, sugerisemo na greske, pravimo planove i postavljamo ciljeve. U razgovor ukljucujemo ne samo igrace, vec roditelje i trenere.\nNa treninge je potrebno doci najmanje 15 minuta ranije.Igrac treba da se presvuce, a nakon toga sledi zagrevanje koje je neophodno da bi se izbegle povrede.Kada je igrac spreman, trening moze poceti.\nTrening se odvija u zavisnosti od toga da li se radi sa pocetnikom, rekreativcem ili takmicarem.Na osnovu toga kreira se plan rada koji sadrzi tehnicke, takticke, mentalne i fizicke parametre rada i razvoja, detaljno planiranje i analizu svakog pojedinca.\nNakon treninga obavezne su vezbe istezanja, koje su jednako vazne kao i sam trening.Sa istezanjem misica smanjuje se mogucnost povreda zglobova, ali i samih misica.\nMarka Čelebonovića br. 2 (Preko puta "IDEA" tržnog centra)


Konferencija Analitička podrška i javne politike u procesu pristupanja Srbije EU – EcoDev\nOsim vladinih institucija koje već igraju ili tek treba da preuzmu aktivnu ulogu u ovim procesima, uloga civilnog društva ne sme da se zanemari. Kroz zvanično prihvaćenu formu – Nacionalni konvent o Evropskoj uniji, srpsko civilno društvo je već dalo vredan analitički doprinos procesu pregovaranja o pristupanju EU. ”navodi Nacionalni konvent o Evropskoj uniji.\nU prvom delu konferencije je održana panel diskusija pod nazivom” Sistem za analitičku podršku pregovaračkom procesu u Srbiji”, U toku diskusije je bilo reči o modelima analitičke podrške procesu pristupanja Srbije EU u kojem prihvaćeni model može da bude snažan instrument i savetnik prilikom donošenja političkih odluka kao i činjenica da doprinosi boljoj pregovaračkoj poziciji Radnih grupa. Na pitanje koordinatorke Nacionalnog konventa o Evropskoj uniji (NKEU) Nataše Dragojlović šta to nedostaje od procedura da se uspostavi sistem i kako da se civilno društvo fokusira na potrebe pregovaračkog tima, šefica Pregovaračkog tima za vodjenje pregovora o pristupanju Republike Srbije Evropskoj uniji Tanja Mišćević je kazala da nije nužno da se podudaraju oblasti koje analizira pregovarački tim, čak je poželjno da civilno društvo doprinese različitim analizama u pregovaračkom procesu. Takođe je profesorka Tanja Mišćević napomenula da radne grupe pregovaračkog tima treba da shvate značaj analitičke podrške u tom procesu u cilju jačanja svoje pregovaračke pozicije i da te analize treba da budu javno dostupne.\nU drugom delu konferencije su prikazani promotivni spotovi NKEU za pregovaračka poglavlja 11,19 i 23, kao i analize za poglavlja 11,15,19, 23, 27.\nNataša Đereg, CEKOR, koordinatorka, RG NKEU za poglavlje 27” Kako dostići standarde EU u sektoru zaštite životne sredine u oblast voda” je rekla da je osnova analize post screening dokument za navedeno poglavlje. Ona je istakla da na osnovu analize navedenog dokumenta nedostaje 890 miliona evra za uredjenje oblasti voda i da sredstva EU na koja se oslanja u dokumentu nisu dovoljna da pokriju tu razliku. S tim u vezi treba naći druge modele finansiranja. Takođe je N. Đereg napomenula da sredstva prikupljena za zaštitu životne sredine putem taksi i sl. se svega 10% utroše za tu namenu i da treba pokrenuti inicijativu formiranja fonda za zaštitu životne sredine koji bi finansirao projekte u oblasti životne sredine u Srbiji.\nValentina Đureta, Beogradski fond za političku izuzetnost, koordinatorka RG NKEU za poglavlje 15 “Finansiranje unapređenja energetske efikasnosti” je u okviru analize Radne grupe za ovu oblast istakla da energetska efikasnost ne podrzumevaju samo zgrade, već uključuje i druge oblasti poput proizvodnje, distribucije, industrije idr. i da energetska efikasnost utiče na socijalne aspekte, zdravlje i životnu sredinu. Koordinatorka RG NKEU za poglavlje 15 je izdvojila sledeće probleme koji utiču na unapređenje ove oblasti kao što su: tehnička opremljenost, znanje, ljudski resursi, rad na ponašanju korisnika, finansiranje i da treba raditi na modelima za finansiranje privrede poput javno-privatnih partnerstava JPP, ESCO modela idr. Prioriteti ulaganja, pored stambenih zgrada bi trebalo da budu usmereni na javne objekte poput škola, vrtića, bolnica idr.\nNa konferenciji su bili prisutni državni zvaničnici koji se bave procesom evrointegracija, akademska javnost, civilno društvo i brojni drugi eksperti.\nEcoDev podržava rad NKEU i kao njegov član brojnih radnih grupa koje se bave direktno i indirektno životnom sredinom i klimatskim promenama, , će dati svoj doprinos u analitičkoj podršci u procesu evrointegracija sa svojom mrežom domaćih i stranih eksperata u toj oblasti.


Glavni odbor SDA: Što prije uspostaviti efikasnu vlast - Klix.ba\nBiH Glavni odbor SDA: Što prije uspostaviti efikasnu vlast\nGlavni odbor SDA: Što prije uspostaviti efikasnu vlast\n14.11.2014. u 17:21\nGlavni odbor Stranke demokratske akcije (SDA) prihvatio je na današnjoj sjednici u Sarajevu informaciju Glavnog operativnog izbornog štaba Stranke o provedenim aktivnostima na općim izborima.\nGlavni odbor SDA zahvalio je aktivistima, članovima i simpatizerima za napore uložene u kampanji te čestitao na postignutim izbornim rezultatim Stranke i predsjedničkog kandidata.\n"Glavni odbor SDA prihvatio je i Sporazum o programskim principima potpisan od SDA, DF-a i Saveza za promjene iz RS-a. Zaduženo je Predsjedništvo SDA i njegova radna grupa da nastavi aktivnosti na implementaciji izbornih rezultata da bi se formirale stabilne parlamentarne većine i uspostavila efikasna vlast na svim nivoima u BiH", navode iz SDA.\nOrgani Stranke nadležni za vođenje kadrovske politike, zaduženi su da prijedloge za izbore i imenovanja vrše po kriteriju kompetentnosti kandidata uz obaveznu prezentaciju programa rada s vizijom racionalizacije i poboljšanja efikasnosti u djelovanju institucije.\nZaduženo je Predsjedništvo SDA da aktivno prati realizaciju Izborne platforme, posebno onog dijela koji se tiče ekonomskog razvoja i zapošljavanja te da se o toj temi pripremi posebna sjednica Glavnog odbora.\n"Na današnjoj sjednici verificirani su mandati članova Glavnog odbora i to Asima Mekića umjesto Salke Selmana, koji je podnio ostavku i novog člana Salkana Merdžanića", navodi se u saopćenju iz Službe za odnose s javnošću SDA.


Džordž Buš: Tokom uragana Katrina naučene izvesne lekcije\nPredsednik Buš je izjavio da nije zadovoljan odgovorom federalnih vlasti na uragan Katrina.\nOluja je usmrtila više od 1300 ljudi duž obale Meksičkog zaliva i uništila najveći deo infrastrukture u regionu. Predsednik je iz tog razloga imenovao komisiju koja se pozabavla počinjenim greškama. Prihvativši izveštaj te komisije na sastanku kabineta Bele kuće, predsednik je rekao da je puno toga moglo biti obavljeno drugačije.\n”Izvućićemo pouke iz tog iskustva kako bi bolje zaštitili američki narod. Veoma smo predani pomoći stanovnicima priobalnog područja duž Meksičkog zaliva i ispunićemo svoja obećanja. Ovaj izveštaj nam pomaže da predvidimo kako bolje da odgovorimo na buduće katastrofe.“\nTaj izveštaj, koji je pripremila savetnik u Sekretarijatu za unutrašnju bezbednost, Fran Taunsend, bavi se time kako federalne, državne i lokalne uprave kao i privatni sektor i lideri lokalnih zajednica mogu da poboljšaju pripravnost uoči prirodnih katastrofa. U pomenutom izveštaju se navodi 17 pouka koje je naučila administracija predsednika Buša, 125 specifičnih preporuka i 11 promena politike, pre nego što nova sezona uragana počne 1. juna. Medju njima je, kaže Taunsend, i bolja federalna podrška lokalnim policijskim i službama za vanredne situacije, koje su bile pretrpane obavezama u odgovoru na Katrinu.\n”I, mada je nacionalni plan za odgovor na uragan predvidjao dostupnost federalnih policijskih snaga koje bi popunile taj vakuum, njihov odgovor je bio spor i nekoordinisan. Jedna od ključnih preporuka je da Sekretar za pravosudje preuzme rukovodeću ulogu u rešavanju tog problema i pokrene prosec prenošenja ovlašćenja na niže funkcionere kako bi bez odlaganja na lice mesta mogli da budu upućeni federalni funkcioneri i federalne policijske snage.\nU izveštaju se apeluje i za uspostavljanje Sistema pripravnosti na federalnom nivou u cilju objedinjavanja akcija federalne, državnih i lokalnih vlada na prirodne katastrofe ili terorističke napade. Opozicione demokrate, čiji funkcioneri su na čelu Nju Orleansa i države Luizijane, kritikovale su predsednika Buša zbog sporog odgovora na oluju, uključujući odlaganje dolaska trupa Nacionalne garde koje bi uspostavile red. Fran Taunsend u svom izveštaju zaključuje da bi Pentagon trebalo da bude spreman da preuzme veću ulogu u reagovanju na prirodne katastrofe. Ona takodje navodi da bi trebalo da se preduzmu mere za poboljšanje komunikacija, odredjivanje lokacija za smeštaj materijala i osoblja za vanredne situacije, kao i modernizaciju sistema za upozoravanje u celoj zemlji.


Čestitke Si Đinpinga i Džozefa Bajdena povodom Dana državnosti - Blitz RS - Vesti\nČestitke Si Đinpinga i Džozefa Bajdena povodom Dana državnosti\nKineski predsednik Si Đinping u čestitki navodi da sveobuhvatno strateško partnerstvo Kine i Srbije održava snažan trend razvoja.\n„Poštovani gospodine predsedniče, povodom Dana državnosti Republike Srbije, želim da u ime Vlade i naroda Kine, kao i u svoje ime, Vama i prijateljskoj srpskoj Vladi i narodu uputim srdačnu čestitku i najbolje želje“, istakao je kineski predsednik.\n„Poslednjih godina, državna izgradnja Srbije neprekidno postiže nove rezultate, strategija reindustrijalizacija stabilno napreduje, ekonomski razvoj se ubrzava, životni standard građana se poboljšava. Uz zajedničke napore naše dve strane, sveobuhvatno strateško partnerstvo Kine i Srbije održava snažan trend razvoja“, dodaje se u čestitki.\nKako se ističe, međusobno političko poverenje dveju zemalja je čvrsto, praktična saradnja daje bogate rezultate, a tradicionalno prijateljstvo postaje još čvršće kako vreme prolazi.\n„Dve strane se međusobno podržavaju po pitanjima od suštinskog interesa i ozbiljnih izazova sa kojima se susreću, što pozitivno doprinosi očuvanju međunarodne pravičnosti i pravde“, naveo je Si Đinping.\n„Pridajem veliki značaj razvoju odnosa Kine i Srbije. Spreman sam da ulažem zajedničke napore sa Vama, da jačam strateško vođenje sveobuhvatnog strateškog partnerstva Kine i Srbije i podignem odnose naših dveju zemalja na još viši nivo, kako bismo doprineli blagostanju naših dveju zemalja i dvaju naroda. Želim Vašoj zemlji mnogo prosperiteta, a narodu sreću i blagostanje“, navodi se u čestitki predsednika Sija.\nČestitka Bajdena: Izgradili smo snažne odnose koji su potpora ekonomskom razvoju\nPovodom Dana državnosti predsednik Vučić primio je i pismo-čestitku predsednika Sjedinjenih Američkih Država Džozefa Bajdena.\n„Poštovani gospodine predsedniče, u ime američkog naroda, čestitam Vam Dan državnosti Srbije, 15. februar. Naše zemlje neguju dugo partnerstvo, ukorenjeno u porodičnim vezama i preko 140 godina dugoj zajedničkoj istoriji, koja uključuje dva svetska rata tokom kojih smo bili saveznici“, naglasio je Bajden.\n„U ovom periodu, izgradili smo snažne odnose koji su potpora ekonomskom razvoju i koji unapređuju prosperitet srpskog naroda, pružaju podršku demokratskim institucijama Srbije i vitalnoj ulozi civilnog društva i medija. Naša zajednička zalaganja, takođe, promovišu regionalnu bezbednost, naročito kroz dugotrajno državno partnerstvo Srbije sa Nacionalnom gardom iz Ohaja. U novembru smo, posle pet godina, održali prve bilateralne konsultacije iz oblasti odbrane“, dodaje se.\nBajden navodi i da mu je drago što je Vučić učestvovao na Samitu za demokratiju u decembru.\n„Ohrabrujem Vas i Vašu Vladu da nastavite da vredno radite na primeni domaćih reformi koje su potrebne da bi svim ljudima u Srbiji bile dostupne tekovine demokratije. Iste te reforme pomoći će da se garantuje održivi razvoj, vladavina prava i privlačna investiciona klima, a približiće vas i pristupanju Evropskoj uniji. Stremljenja Srbije ka EU zavise, takođe, od napretka ka punoj normalizaciji odnosa između Beograda i Prištine, za koju, kao što znate, smatram da mora da bude zasnovana na uzajamnom priznanju. Sjedinjene Države su spremne da vas podrže u radu u dobroj veri kako biste ostvarili ovaj cilj. Evropska porodica neće biti potpuna bez Srbije i svih njenih suseda“, istakao je Bajden.\n„Želim Vama i svim ljudima u Srbiji srećan Dan državnosti“, navodi se u čestitki predsednika Bajdena.


GASOVOD U MREŽI GEOPOLITIKE I TRŽIŠTA: Turski tok ne uvodi konkurenciju jer je rezervisan samo za ruski gas - Gerila\nNajskuplji je proizvod koji ima samo jednog isporučioca jer tada ne znate šta je cijena a šta posljedica monopola. Mi često čujemo da, iako se kunemo u veliko prijateljstvo sa Rusijom, ipak najskuplje u Evropi plaćamo njihov gas – kaže profesor Goran Radosavljević.\nPišu: M. N. Stevanović / G.Vlaović (danas.rs)\nBez obzira na primjedbe Energetske zajednice o nepoštovanju regulative Evropske unije, bez obzira na to što je Vlada povukla Prijedlog zakona o davanju garancija Javnom preduzeću “Srbijagas”, potrebnih za završetak izgradnje “Turskog toka” kroz Srbiju – stručna javnost očekuje da bi prve količine “plavog energenta” kroz novi gasovod iz Bugarske trebalo da poteku do sredine sljedeće godine.\nTo će omogućiti da Srbija, osim trase kroz Ukrajinu koja je opterećena političkom nestabilnošću, dobije taj energent iz još jednog pravca, ali za sada ne riješava problem stvarne diversifikacije snabdjevanja, na čemu insistira EU, jer kroz oba cjevovoda protiče samo ruski gas, a uvođenje novih igrača na tržište još je na dugom štapu.\nGeneralni sekretar Udruženja za gas Srbije Vojislav Vuletić ističe da je riječ o velikom i značajnom poslu koji ne mogu da zaustave ni Energetska zajednica niti krugovi u Srbiji koji lobiraju za interese Sjedinjenih Američkih Država jer taj projekat vide kao konkurenciju distribuciji američkog tečnog gasa u Evropi.\n– Primjedbe Energetske zajednice da se izgradnjom “Turskog toka” ne poštuju regulative EU o sprovođenju energetskih projekata, kao i da se suzbija konkurencija, nisu ni realne ni ozbiljne. Njihov jedini cilj je da administracija u EZ opravda svoje postojanje, kada već nema nikakav uticaj u izgradnji gasne infrastrukture u Evropi. Nije tačno da će izgradnjom “Turskog toka” trećoj strani biti onemogućen pristup gasovodu. Naime, Srbija je u svoja zakonska rešenja implementirala “Treći energetski paket” EU kojim se upravo omogućava većem broju proizvođača da distribuira svoj gas kroz gasovode izgrađene na teritoriji naše zemlje. To u praksi znači da naši zakoni garantuju mogućnost zakupa kapaciteta i transporta gasa “Turskim tokom” svim proizvođačima i distributerima. To može biti azerbejdžanski, iranski, američki ili gas nekog drugog proizvođača – kaže Vuletić i dodaje kako je to ipak teorija, dok u praksi ograničenje predstavlja to što sem Rusije niko nema dovoljne količine gasa da podmiri potrebe evropskih potrošača.\nSvi interesi u jednoj trasi\nUpravo zato, smatra naš sagovornik, mala je verovatnoća da projekat zaustavi Energetska zajednica ili neko u Vladi Srbije ko se protivi izgradnji “Turskog toka”, a tu apostrofira Zoranu Mihajlović, aktuelnu ministarku rudarstva i energetike.\n– Riječ je o projektu kojim bi se preko Srbije gasom snabdjevala Mađarska iz jednog kraka, a preko druga dva Hrvatska i Bosna i Hercegovina. Sada je potrebno da se sprovedu radovi na izgradnji odgovarajuće infrastrukture koji će omogućiti da gas iz Srbije ide ka Mađarskoj i drugim zemljama i realno je očekivanje da prve količine kroz “Turski tok” iz Bugarske kroz Srbiju poteku do sredine sledeće godine – navodi Vuletić.\nGeneralni sekretar Naftnog komiteta i profesor na FEFA Univerzitetu Goran Radosavljević kaže da nekog velikog pritiska Amerikanaca zbog izgradnje “Turskog toka” i nije bilo, osim prilikom potpisivanja sporazuma sa Albancima u Vašingtonu, kada se “provukla” ta tačka o neophodnoj difersifikaciji u snabdevanju gasom.\n– Istina, bilo je pritisaka na kompanije koje su učestvovale u izgradnji “Sjevernog toka 2“, dok je za trasu iz Turske bilo manje nego kod ranije propalog “Južnog toka”. Oni zapravo ne spore izgradnju gasovoda već traže difersifikaciju izvora snabdijevanja. I to će se nastaviti, jer promjena administracije u Bijeloj kući retko donese izmene u spoljnoj politici SAD. Strateški cilj Amerike je da smanji ruski uticaj u Evropi, naročito izrađen kroz energetsku zavisnost – objašnjava Radosavljević i potvrđuje da je izgradnja gasovoda kroz Srbiju veliki projekat koji se, čak i ako postoje nesuglasice u Vladi po tom pitanju, već privodi kraju.\nU Energetskoj zajednici, međutim, ne odustaju od kritika, pa je zamjenik direktora Sekretarijata EZ, Dirk Bušle, nedavno izjavio da izgradnja trase kojom se Srbija priključuje “Turskom toku”, dodatno jača monopolski položaj ruskog “Gasproma” i Javnog preduzeća “Srbijagas” na tržištu Srbije u narednih najmanje 20 godina.\nNaime, Srbija je implementirala u svoje zakonodavstvo odredbe “Trećeg energetskog paketa” EU, ali je istovremeno Agencija za energetiku Srbije gradnju “Turskog toka” izuzela iz te regulative. Time je ruskom Gaspromu omogućeno da kao većinski vlasnik Gastransa (kompanije u Srbiji koja gradi taj gasovod, manjinski udeo u njoj pak ima Srbijagas) istovremeno poseduje gasnu infrastrukturu i da bude snabdevač, bez zakonske obaveze da u naredne dve decenije reguliše pristup treće strane za prenos gasa.\nIstini za volju, pravila EU i Energetske zajednice čiji je Srbija član, dozvoljavaju da se pojedini projekti izuzmu iz primene “Trećeg energetskog paketa” u slučaju da operator gasovoda, u ovom slučaju rusko-srpski Gastrans, između ostalog dokaže kako uložena investicija unapređuje kokurenciju i da je izuzeće srazmerno veličini rizika povezanog sa investicijom.\nEnergetska zajednica čvrsto stoji na stanovištu da Gastrans na tom planu ne daje nikakve garancije da će potrebne norme biti ispoštovane. Agencija za energetiku Srbije pak smatra da su Gasprom i Srbijagas obezbedili sve tražene garancije kao i da izgradnja “Turskog toka” unapređuje sigurnost snabdevanja gasom u regionu. Ovaj drugi deo Energetska zajednica ne negira, ali tvrdi da Gastrans nije dobio obavezu da poštuje principe konkurencije niti ima komercijalni interes za tako nešto, već da ovim projektom učvršćuje monopol. Zbog toga EZ zahteva dodatne uslove za izuzeće “Trećeg energetskog paketa” u konkretnom slučaju koji će, između ostalog, usloviti Gastrans da smanji sopstveni ekskluzivni pristup gasovodu kako bi se konkurenciji obezbedio bolji pristup njegovim kapacitetima.\nUprkos protivljenju EZ, Agencija za energetiku Srbije je usvojila pravo na izuzeće izgradnje “Turskog toka” iz “Trećeg energetskog paketa” naglasivši da je “sprovela sve preporuke Sekretarijata EZ koje je mogla da primeni u važećem zakonskom okviru, kako bi se osiguralo da projekat neće naštetiti konkurenciji na srpskom tržištu”.\nKada je o unutrašnjim preprekama riječ, stručnjaci ne smatraju pretjerano važnom odluku Vlade, odnosno Ministarstva finansija, da iz skupštinske procedure povuče zakon kojim bi “Srbijagasu” dala garancije za kredit od 70 miliona evra potrebnih za završetak radova na gasovodu kroz Srbiju. Tvrde da su više u pitanju ranije nesuglasice i svojevrstan pritisak koji ministarka Zorana Mihajlović vrši na direktora “Srbijagasa” Dušana Bajatovića. Spekuliše se da zakon neće u potpunosti biti odbačen već da će samo doći do njegovog preispitivanja. Postoje tvrdnje da su neke cifre iz posla za koji se uzima kredit veće nego što je realno, pa će se ta stvar ispitati. Moguće je da ima “naduvavanja” nekih stavki i odlaganje je način da se one provjere.\nInače, kredit “Srbijagasa” kod Vojvođanske banke, OTP banke i Poštanske štedionice, za koje su potrebne državne garancije, namijenjen je za izgradnju kompresorskih stanica, neophodnih za nesmetano kretanje gasa preko Srbije ka Mađarskoj i drugim pravcima. To je dio preostalih radova koji bi trebalo da se okončaju do proljeća, jer su cijevi za transport već postavljene i u Bugarskoj i u Srbiji.\nČekajući mehanizme tržišta\nAli, priča o snabdijevanju plavim energentom ne završava se ovdje. Profesor Radosavljević podsjeća da je mnogo manje prostora u javnosti dato projektu koji bi omogućio i difersifikaciju izvora snabdijevanja.\n– Od 1. januara počinje da radi terminal za tečni naftni gas, NLG, u Omišlju na Krku, a to je vrlo značajno za naš region. Ovih dana isplovio je brod koji u probnoj turi iz postrojenja u Španiji treba da preuzme utečnjeni gas i doveze ga u Omišalj gdje će ponovo biti prenijet u gas i dalje uobičajeno transportovan cijevovodom. Koliko god je trasa “Turskog toka” bitna jer diversifikuje pravac dopremanja, ipak je izvor ostao isti, ruski gas. Terminal u Omišlju je mogućnost da se otvori tržište i uvede stvarna konkurencija među snabdjevačima. LNG se može kupiti svuda, od Katara, Amerike ili Rusije, to je isti gas samo se na niskoj temperaturi prevede u tečno stanje, transportuje kao i nafta, brodovima, cisteranama, a prije ulaska u cijevovod se obrnutim postupkom vrati u gasovit oblik – objašnjava Radosavljević.\nOn naglašava da je potencijal LNG terminala u Omišlju za sada skroman, posebno kada se uporedi sa šest milijardi kubika ruskog gasa, čak su i kapaciteti postrojenja i cijevovoda zakupljeni za naredne dvije do tri godine. Ali, to otvara put za diversifikaciju izvora snabdijevanja i Srbija bi u takvim projektima trebalo da učestvuje jer donose sigurnost u snabdijevanju. Radosavljević potvrđuje da je LNG u ovom trenutku skuplji u odnosu na izvorni gas, ali naglašava da u trenutku kada postane alternativa, ples na tržištu sve može da izmjeni.\n– Najskuplji je proizvod koji ima samo jednog isporučioca jer tada ne znate šta je cijena a šta posljedica monopola. Mi često čujemo da iako se kunemo u veliko prijateljstvo sa Rusijom, ipak najskuplje u Evropi plaćamo njihov gas. Evropa ima niže cijene, Bugarska ih je spustila onog trenutka kada je dobila mogućnost da koristi više izvora. Naznaka da energent možete nabaviti i od nekog drugog snabdjevača otvara vam put za pregovore oko cijene – zaključuje Radosavljević.\nInače, izgradnja dionice „Turskog toka“ kroz Srbiju započeta je u martu 2019. i završena je krajem te godine. Gasovod „Turski tok“ je počeo sa radom 8. januara, ide dnom Crnog mora od Rusije do obale Turske odakle se dalje transportuje za Sjevernu Makedoniju, Bugarsku i Grčku. Planirani kapacitet je 15,75 milijardi kubnih metara gasa godišnje, a iz kraka kroz Srbiju dalje bi se transportovao ka Mađarskoj i Hrvatskoj i BiH. Za Srbiju je to unosan projekat jer joj obezbjeđuje dovoljne količine „plavog energenta“, alternativni pravac snabdevanja, ali i zaradu od tranzitne takse.\nKod nas se često pominje da je izgradnja gasovoda “pogurala” naviše BDP u trećem i četvrtom kvartalu prošle godine, međutim u Bugarskoj, istina za četvrtinu manja deonica, nije se ni osjetila u ekonomskom rastu. Profesor Goran Radosavljević kaže da je naš BDP na jako niskom nivou, on po glavi stanovnika iznosi 7.500 dolara i jedan je od najnižih u Evropi, a uz to ga još od 2010. godine, poslije ekonomske krize, prate jako niske stope rasta, tako da smo tek skoro dostigli nivo iz 2008. “Svaka veća investicija se zato odmah osjeti, kao što je to bilo i sa početkom proizvodnje Fijata. Ja ne znam tačno zašto se u Bugarskoj ne vidi rast jer i oni nizak BDP. Možda je to pitanje za statističare, ali generalno je gradnja “Turskog toka” zavijena u misteruiju, jer prvo čujemo da je gradnja gotova, a onda da nam treba kredit da je završimo i zato pretpostavljam da je možda u jednom kvartalu došlo do nekih finansijskih transakcija vezanih za taj projekat a one su se potom odrazile na rast industrijske proizvodnje”, kaže Radosavljević.\nKo gradi “Turski tok”\n“Turski tok” kroz Srbiju gradi Gastrans u kome ruski Gasprom ima 51 odsto udjela, a 49 srpsko javno preduzeće “Srbijas”. Glavni podizvođač je ruski IDC (Infrastruktura development i konstrakšn”), registrovan u Beogradu, a među podizvođačima su „Srbijagas”, uz italijanski „Sajpem”, koji su radili i projekat trase, kao i Milenium team, omiljena kompanija u većini državnih poslova.\n“Turski tok“ ima planirani kapacitet od 15,75 milijardi kubnih metara gasa godišnje, a iz Srbije bi se dalje transportovao ka Mađarskoj, Hrvatskoj i Bosni i Hercegovini. U Srbiji se godišnje potroši 2,7 milijarde kubnih metara gasa što znači da bi gasovod obezbjeđivao dovoljne količine “plavog energenta” kako za tu zemlju tako i za potrošače u drugim zemljama do kojih će dolaziti. Ovaj projekat je unosan za Srbiju jer joj obezbjeđuje dovoljne količine „plavog energenta“, alternativni pravac snabdevanja. Kroz Srbiju “Turski tok“ će se protezati u dužini od 403 kilometra, a njegova izgradnja košta 1,8 milijardi evra. Troškove izgradnje snosi Gastrans a u manjem dijelu Srbijagas. Procjenjuje se da bi od naplate tranzitne takse Srbija mogla da inkasira na godišnjem nivou oko 50 miliona evra.\nRuski gas za tržište Srbije zasad bez alternative\nIako je najavljeno da će “Južni gasni korodor”, koji gradi Azerbejdžan zajedno sa nekoliko kompanija iz zapadne Evrope među kojima je i Britiš petroleum, uskoro biti operativan Vojislav Vuletić, generalni sekretar Udruženja za gas Srbije, ističe da taj gasovod ne može da bude alternativa za snabdijevanje potrošača u Srbiji jer su sve količine gasa koje će kroz njega proticati rezervisane za potrošače u zemljama Evropske unije. Kapacitet tog gasovoda za potrebe zemalja u Evropi iznosi 10 milijardi kubnih metara gasa godišnje. “Plavi energent” iz Azerbejdžana i tečni prirodni gas iz Sjedinjenih Američkih Država (sa terminala u Grčkoj) pokrivaće oko 30 odsto potrošnje u Bugarskoj, 20 procenata u Grčkoj i 12 odsto u Italiji. Kad bude u potpunosti završen infrastruktura tog gasovoda će omogućiti transport gasa ka Kosovu i Bosni i Hercegovini. Razmatra se i mogućnost izgradnje “Jonsko-jadranskog gasovoda” iz pravca Albanije ka Hrvatskoj, ali se povezivanje sa Srbijom, bar zasad ne spominje.\nKao alternativni pravac za dobijanje prirodnog gasa za potrošače u Srbiji navodi se “Sjeverni tok 2” koji takođe radi rusko Gasprom. Iako je tehnički izvodljivo da se Srbija snabdijeva gasom iz tog pravca Vuletić objašnjava da je to za Beograd manje isplativo jer bi se plaćale brojne tranzitne takse kroz zemlje kroz koje bi prolazio te bi bio znatno skuplji od onog koji bi se dobijao iz “Turskog toka”.\nRelated tags : gas Rusija Srbija Turski tok Vojislav Vuletić Zorana Mihajlović\nPolovinom novembra konačno je počeo raditi Transjadranski gasovod (TAP) koji povezuje Grčku, Albaniju i Italiju. Naredna faza je Jadransko - jonski plinovod (IAP) na koji bi se konektovali Crna Gora,


Kako je Beograd pao u tursko ropstvo pre 500 godina, avgusta 1521. - Kaldrma.rs\nNasledivši septembra 1520. godine na prestolu oca Selima I. zvanog Javuz (Hrabri), novopostavljeni turski sultan Sulejman je pred sobom imao dva cilja – da poput mitskog Aleksandra Makedonskog postane vladar istoka i zapada, i da svoju vladavinu otpočne osvajanjem Beograda.\nOva poslednja odluka mladog 25-godišnjeg sultana ne čudi ni malo, obzirom da su upravo pred beogradskim bedemima svoja osvajačka koplja slomili mnogi glasoviti osvajači, među kojima je možda i najveći poraz pretrpeo upravo Sulejmanov pradeda, sultan Mehmed II, osvajač Carigrada, koji je pod Beogradom 1456. godine potučen od branitelja predvođenih čuvenim Janošem Hunjadijem.\nIpak, od poslednjeg velikog pokušaja da se osvoje za Turke do tada neosvojive beogradske zidine, promenilo se mnogo toga.\nSrbija, koja je već neko vreme činila svojevrsnu tampon zonu između Ugarske i Turske, na rubu je propasti. Oktobra 1458. godine osvojen je Golubac i, nakon toga, teritorija Turske dolazi do pod sam Beograd koji ponovo postaje najznačajnije pogranično mesto na ugarsko-turskoj razmeđi.\nKralj Matija Korvin, Hunjadijev sin i verovatno poslednji ugarski vladar od inicijative, koji je mogao nešto da uradi za odbranu Beograda, povlači očajničke poteze sa ciljem da motiviše i ujedini vlastelu, radi konkretnijeg otpora.\nNa državnom Saboru u Segedinu decembra 1458. godine predložena je stavka prema kojoj je svaki stanovnik kraljevine dužan da brani Beograd, kao i sve pogranične gradove duž Dunava i Save, ukoliko oni budu napadnuti. Iako se ova dužnost stanovnika ugarske do tada podrazumevala, ovo je bio prvi put da je ona i pismeno formulisana.\nMeđutim, već dvadesetog juna 1459. godine, pad Smedereva označiće i konačni slom srednjovekovne Srbije.\nNajvažniji strateški gradovi, poput Golupca, Smedereva i Avale, već su u rukama Turaka, pa izgleda da se nevidljivi obruč polagano svija oko bedema beogradske tvrđave koju, kako se čini, naročito ugrožavaju ispadi ratobornih Turaka sa Avale, koji su kontrolisali sve prilaze gradu, te čitav potes između Beograda i Avale postaje poprište nebrojenih megdana, od kojih su neki opisani i u narodnim pesmama, poput one o Porči sa Avale.\nUnutrašnje borbe koje su vođene tokom vladavine kralja Matije Korvina, ostavljale su velike posledice po budućnost ugarsko-turskih odnosa u kojima je ova potonja sve više preuzimala prevagu i inicijativu. U takvoj atmosferi, koju su potpirivali i neprestani nemiri između zavađenih vlastelina ugarskog kralja 1490. godine zatiče smrt.\nI dok su ugarski velikaši vodili borbe i bodrili potencijalne naslednike prestola, vagajući i lobirajući među potencijalnim pretendentima koje su činili češki kralj Vladislav, nemački kralj Maksimilijan, kao i vanbračni sin pokojnog kralja, Ivaniš Korvin, protivnička strana nije odustajala od pokušaja da osvoji Beograd.\nPošto nisu uspeli silom, Turci su pokušali da potkupe pojedine članove gradske posade, nadajući se da će tako postići cilj. Tako je 1494. godine u poslednjem trenutku otkrivena zavera nekolicine ugarskih zaverenika, koji su nameravali da predaju tvrđavu bez borbe. Međutim, zavera je ubrzo otkrivena, najviše zahvaljujući vojskovođi Pavlu Kanjižiju koji je, budući obavešten o potencijalnoj izdaji, u poslednji čas stigao u Beograd. Sudbina osujećenih izdajnika bile je veoma surova, pošto su mučeni glađu i na kraju naterani na kanibalizam.\nNarednih nekoliko decenija, izuzev kratkog primirja, proteklo je u nebrojenim čarkama i odmeravanjima snaga, sve dok na turski presto nije došao deseti sultan Osmanskog carstva, Sulejman, čiji je početak vladavine već bio u senci dobrog znamenja, budući da broj deset u islamu označava savršenstvo.\nOn će u narednih četrdeset šest godina, koliko je proveo na prestolu, ostaviti neizbrisiv trag u istoriji, tako da se slobodno može reći da je njegov san o osvajačkoj veličini poput one koju je postigao Aleksandar Makedonski, itekako ostvaren.\nBeograd je u odsudnu 1521. godinu ušao zapušten, oslabljen i rđavo snabdeven.\nKraljevstvo je od dolaska na presto mladog Lajoša II, koji je došao na vlast sa svega deset godina, nastavilo da propada pod teretom unutrašnjih sukoba vlastele. Bez sredstava, iskustva i energije da napravi bilo kakav odlučujući korak, mladi kralj je tavorio na prestolu, okružen ambicioznim i grabljivim saradnicima, nadajući se čudu.\nGradske bedeme opsluživalo je nepunih hiljadu vojnika koji su i po nekoliko meseci čekali na isplatu iz sve praznije kraljevske blagajne. Zahvaljujući, pre svega, unutrašnjim trvenjima ugarskih velikaša, njihovoj neslozi i neadekvatnim odgovaranjem na turske vojne akcije Beograd je, čini se, položio oružje mnogo brže nego što se to moglo očekivati od verovatno najvažnijeg ugarskog pograničnog grada.\nOgromna turska vojska je već maja 1521. godine krenula ka Beogradu, a sultan je pored velikog broja vojnika i moćne flote, pored sebe imao i svoje najiskusnije vojskovođe.\nMletački izvori napominju da je turska snaga brojala oko 100.000 ljudi, od čega je veći deo otpadao na komoru. Međutim, brojčanu snagu nadoknađivala je za ono vreme najsavremenija ratna tehnika, poput opsadnih sprava i velikih topova koji su liveni i u Smederevu.\nKako bi zavarao branioce Beograda, Sulejman je najveći deo snaga uputio ka Šapcu, koji je osvojen već početkom jula.\nNakon ovog uspeha sultan je naredio izgradnju pontonskog mosta preko Save i usmerio snage ka Zemunu. Sa druge strane, dok je glavnina turskih snaga još uvek vojevala po Sremu, oko hiljadu janjičara na čelu sa iskusnim Piri-pašom, poslato je na Beograd.\nTvrđava Smederevo na austrijskoj gravuri iz 17. veka bila je poslednji srpski grad koji je pao u ruke Turaka: nakon toga uslediće opsada i osvajanje Beograda, u to vreme grada pod ugarskom vlašću i srpskim stanovništvom\nOtprilike u isto vreme, sa druge strane reke pada i Zemun, tako da je Beograd sada u potpunosti opkoljen sa svih strana. I dok je Sulejman stezao obruč oko beogradskih zidina, očajni Lajoš II je pokušavao da na brzinu sakupi sredstva i vojsku, trudeći se da organizuje bilo kakav otpor, tako da je prvih dana avgusta branioce u tvrđavi dočekala vest da kralj šalje pomoć, međutim, bilo je već kasno.\nZa razliku od ranijih pokušaja da se osvoji Beograd, Sulejman je odlučio da grad napada sa savske strane.\nSličnom varkom poslužiće se i austrijski vojskovođa Eugen Savojski, gotovo dva veka kasnije, napadajući sa najmanje očekivanog mesta, iz pravca Višnjice i Mirijeva.\nZapočeto tokom jula, bombardovanje Beograda je nastavljeno i u avgustu, a grad je tučen praktično sa svih strana, dok su najrazorniji projektili dolazili iz pravca Save i Ratnog ostrva.\nPočetkom avgusta počeli su i prvi juriši na grad koji su, nakon nekoliko neuspelih naleta, rezultirali osvajanjem Donjeg grada, koji je mahom bio naseljen Srbima.\nInsert iz turske TV serije “Sulejman Veličanstveni” u kome je prikazano osvajanje Beograda\nOdmah nakon ovog osvajanja, Turci su pristupili kopanju laguma ispod kula, postavljajući ekspoziv na strateški najučinkovitijim mestima.\nDvadeset četvtog avgusta branioci grada su zatražili primirje, što je sultan odmah odbio, smatrajući da se time samo kupuje vreme za neophodan odmor i pregrupisavanje, tako da već dvadeset sedmog avgusta gotovo sva raspoloživa turska vojska kreće u napad i Beograd konačno pada.\nAko je sudeći po dnevniku sultanovog pohoda, pad Beograda desio se 29. avgusta 1521. kada je sultanova vojska konačno zaposela grad dok je, dan ranije, u ime sultana u Beograd ujahao smederevski bešlibaša.\nSam Sulejman je u Beograd prvi put ušao 30. avgusta, kako bi ga razgledao i dao neophodne instrukcije.\nZa prvog upravnika Beograda postavljen je smederevski sandžak-beg, Bali-beg Jahjapašić, sredinom septembra iste godine. Grad će narednih 167 godina ostati neprestano u vlasti Turaka, sve do 1688. kada započinje novi talas naizmeničnih austrijsko-turskih osvajanja i borbi za prevlast nad Beogradom.\nZanimljivo je da brojni ugarski izvori za pad Beograda okrivljuju Srbe, što je malo verovatno budući da je sultan, nedugo po osvajanju grada naredio da se stanovnici srpskog porekla proteraju u Carigrad pod jakom stražom, dok su ugarski branioci sa porodicama pušteni već krajem avgusta.\nDevetog ili desetog septembra 1521. godine, Beograd su zauvek napustili njegovi branitelji, Srbi, ponevši sa sobom neke od relikvija poput moštiju Svete Petke i carice Teofane, žene vizantijskog cara Lava VI, kao i čudotvornu ikonu Majke Božije koja je, po predanju, naslikana od strane jevanđeliste Luke.\nSultan je, nakon što su Srbi stigli u Carigrad, zatražio od grčkog patrijarha dvanaest hiljada dukata za relikvije, kako ih ne bi bacio u more.\nOve godine navršava se 500 godina od prvog pada Beograda pod tursku vlast. Čuvena, gotovo mitska brojka koja se u narodnoj svesti i predanju poistovećuje sa “pet vekova” ropstva pod Turcima.\nIstine radi, treba reći da se srpska zastava po prvi put od Sulejmanovog osvajanja slobodno zavijorila na Kalemegdanu 1867. godine, 346 godina nakon osvajanja, kao i da tokom ta tri i po veka nije bio neprestano pod turskom vlašću već je izvesno vreme, nekoliko decenija, bio u austrijskim rukama. Ipak, iz koje god perspektive posmatramo, okupacija je bila nepodnošljiva, surova i zauvek je izmenila tok srpske istorije.\nPonovo “svoji na svome”: srpski vojnici na beogradskoj tvrđavi nakon odlaska turske okupacione sile posle više od tri veka.\nNa nama koji danas ovde živimo ostaje da pamtimo nebrojene živote koji su položeni u temelj onoga što danas nazivamo savremenim i slobodnim Beogradom, jer sloboda koja se plaća životima nema cenu.\nNaslovna ilustracija: Goran Gorski / Politikin Zabavnik, 2010.\nTagovi: 1521, bitka, osvajanje, Sulejman, Turci, Ugarska\nBeogradski mostovi &#8211...\nKada mislimo o starim beogradskim mostovima, u glavi su nam glomazne, čelične konstrukcije, često rušene i ponovo podizane - poput, naprimer, starog železničkog mosta preko Save, ili današnjeg Pančevačkog. Potom, prvi velelepni most Kralja Aleksandra, onaj lančani, koji je drumom\nDeo zloglasne Stambol kap...\nČovek koji je sagradio K...


DR VALBONA ZENELI: Ovo je razlog zašto je Kina zainterosovana za Srbiju i Balkan.. | Web-Tribune.com\nHome / TEMA DANA / DR VALBONA ZENELI: Ovo je razlog zašto je Kina zainterosovana za Srbiju i Balkan..\nDR VALBONA ZENELI: Ovo je razlog zašto je Kina zainterosovana za Srbiju i Balkan..\n18. decembra 2014.\tTEMA DANA 2 Comments\nDR VALBONA ZENELI\nBiće da je Kina na Balkanu primarno fokusirana na izgradnju infrastrukture za pristup tržištima Zapadne Evrope\nKineski premijer Li Kećijang ponovo je u Evropi, učestvujući na samitu Kine i zemalja Centralne i Istočne Evrope u Beogradu. Ova poseta nastavak je prošlogodišnje inicijative „16+1“, održane u Bukureštu, koja je rezultirala nekim zanimljivim obećanjima. Sastanku prisustvuju lideri okupljeni sa zadatkom da prošire široku multilateralnu saradnju, čiji cilj je da se u narednih pet godina udvostruči nivo postojeće trgovine i investicija.\nRezultat prošlogodišnjeg foruma bio je predlog od četri tačke koji je sadržao poziv na sveobuhvatno partnertstvo. Glavni zaključci predloga uključivali su jačanje političke saradnje između Kine i zemalja Centralne i Istočne Evrope, zatim ispitivanje ekonomskih i trgovinskih potencijala, kreiranje velikog broja zajedničkih projekata i produbljivanje kulturne saradnje i razmene turista.\nNeko bi se možda zapitao zbog čega Kina izgleda toliko zainteresovana za Balkan. Iako saradnja sa nekim zemljama – Grčka i Srbija su primeri – može da izgleda privlačno, Kina zapravo pokazuje sveobuhvatno interesovanje za ceo region.\nTaj interes se izgleda proteže i preko tržišnog profita, štaviše, balkansko tržište se može smatrati beznačajanim sa trgovinskog aspekta. Interes izgleda seže dalje i od obezbeđivanja izvora dobara iako je Balkan bogat prirodnim resursima. Umesto toga, biće da je Kina primarno fokusirana na izgradnju infrastrukture za pristup tržištima Zapadne Evrope.\nDUGOROČNI PLAN SA SRBIJOM\nKineska dugoročna strategija vidi Srbiju kao strateškog partnera u regionu, verujući da Beograd može da odigra ulogu evropskog transportnog čvorišta. Ugovor o izgradnji brze železničke pruge između Beograda i Budimpešte potpisan je u novembru 2013. Uzevši u obzir da je planirano da radovi započnu 2015. i završe se za samo dve godine, jasno je da taj projekat ističe interes Kine za infrastrukturna ulaganja. Projekat vredan 2,5 milijarde evra (3,112 milijardi dolara) finansiraće Kineska razvojna banka a izvođači radova će biti kineske državne kompanije. Značajan broj kineskih radnika će biti uposlen ovim projektom.\nPogledamo li pažljivije, primetićemo da ovakav pristup ukazuje na kinesku strategiju obezbeđivanja pristupa ka Zapadnoj Evropi sa ciljem promocije svojih trgovinskih aktivnosti. Jedan od ciljeva Pekinga je da ubrza projekat „Novog puta svile“ izgradnjom regionalnih infrastrukturnih veza i kreiranjem velike mreže luka, logističkih centara i železnica, preko kojih bi se vršila distribucija kineskih proizvoda i tako dao novi impuls trgovini između Istoka i Zapada.\nPočetna tačka ove mreže je luka Pirej u Grčoj, koja je uspela da obezbedi konstantan priliv značajnih kineskih investicija od 2009. godine, delom i kroz COSCO Pacifik (ogromna kineska pomorska kompanija koja se uglavnom bavi transportom robe; prim. prev.), koji predstavlja transportnog džina u globalnim razmerama. Pirej je tako postao glavna penetraciona tačka za kinesku robu u Evropi, skraćujući vreme dostave robe za sedam dana. Kina je takođe pokazala interesovanje za luku Solun u Grčkoj, kao i za druge luke u regionu, uključujuči i luku Bar u Crnoj Gori.\nKineski napori da se obezbedi logistička baza počeli su od središnje tačke Triasis u Grčoj, da bi se potom nastavili i u drugim zemljama regiona. Nova i efikasna železnička ruta kroz Balkan savršeno se uklapa u brzu distributivnu mrežu.\nIpak, uzmemo li u obzir nizak nivo produktivnosti na Balkanu, možemo da zaključimo da je Kina spremna da žrtvuje kratkoročni profit fokusirajući se na postizanje dugoročne strategije investiranja u trgovinu.\nOvakav pristup će Kinezima omogućiti da otvore prodavnicu na obodu EU. Takav ishod bi potencijalno omogućio kineskim kompanijama da zaobiđu trgovinske barijere i počnu da izvoze proizvode direktno na tržište od 800 miliona potrošača, zahvaljujući bescarinskim ugovorima koje zemlje Balkana imaju sa Evropskom unijom.\nKina takođe ima interes u otkrivanju neiskorišćenog poslovnog potencijala na balkanskom poluostrvu kroz dugoročne strateške investicije. Cilj joj je da to učini tako što će se probiti na lokalna strateška tržišta, investirajući ne samo u infrastrukturu već i u energetiku, telekomunikacije i poljoprivredu.\nEU BI TREBALO DA SE ZABRINE\nPosebno atraktivan je balkanski energetski sektor, gde se velike zapadne kompanije neradno odlučuju na rizična ulaganja. Ovo tržište daje Kini šansu da predstavi svoju „zelenu strategiju“, takmičeći se na globalnom nivou i ciljajući da postane lider u tržišnoj trci za čistom energijom baziranoj na Zelenoj kreditnoj direktivi (Green Credit Directive), koja je upravo obeležila drugu godišnjicu.\nZapravo, Kina je već pokrenula mnoge investicije u energetski sektor Srbije, gde je potpisan ugovor vredan dve milijarde evra sa EPS, srpskom elektroprivrednom kompanijom. Sporazumi su, pored ostalih u regionu, potpisani i sa Bosnom i Hercegovinom kroz projekat Stanari, vredan 350 miliona evra.\nSa druge strane, budući da grca u dugovima, Balkanu su hitno potrebni veliki spasilački paketi i infrastrukturna ulaganja, što je razlog da se udvara stranim investitorima. Nedostatak grinfild investicija glavni je problem tranzicionih balkanskih ekonomija, na koje je plasirano manje od jedan odsto od ukupnog svetskog broja tijh investicija. Labave regulacione prakse, elastičan sistem javnih nabavki i zakoni o radu ukupnu sliku na Balkanu čine nešto privlačniojom.\nKineska centralno-istočna evropska inicijativa izgleda slično kao i druge kineske penetracione strategije, za šta je primer trajni forum Kine i Latinske Amerike.\nKineska trgovina sa Latinskom Amerikom je porasla više od 20 puta u proteklih 10 godina, čime je Kina preuzela drugo mesto najvećih trgovinskih partnera Latinske Amerike, koje je do tada držala Evropska unija. Kini pripada veći deo kolača u dvosmernoj trgovini sa ovim regionom budući da je preplavila tržište svojim izvoznim proizvodima, zauzvrat uvozeći prirodne resurse.\nKineske investicije u Latinsku Ameriku su i dalje u fazi širenja, naročito u energetskom i u sektoru prirodnih resursa, sa ciljem da se Kina dodatno približi velikom tržištu SAD.\nJasno je da su balkanske ekonomije u lošem stanju i da su im hitno potrebne investicije. Kina je izgleda to prepoznala, pa je otvaranje prodavnice na obodu Evropske unije samo prvi korak ka postizanju pompeznih ugovora u samoj Uniji. Peking ulaže u imovinu i kupuje deonice za budućnost u regionu blisko povezanom sa Zapadnom Evropom.\nPuna kapitala i spremna da troši, Kina će možda nadigrati mnoge zapadne konkurente na Balkanu. Kineske investicije će bez sumnje omogućiti da se uz njih kupi i uticaj – a to predstavlja činjenicu koju bi EU trebalo pažljivo da razmotri.\nAutor je profesor u Evropskom centru za bezbedosne studije „Džordž C. Maršal“\n(Preveo Aleksandar Vujović, Standard)\nPrevious KRALJ MAJMUNA: Popeo se na strmu stenu sa idejom da skoči u svoju smrt, a onda je otkrio neverovatnu sposobnost! (VIDEO)\nNext NOVO Vojislav Šešelj u emisiji „Razgovor s’ povodom“: Ovo je pravi razlog dovođenja Putina u Srbiju!- VIDEO


Novosti | Aktivizam mladih\nPosted on 28 May, 2018\tOmladinski forum pod nazivom „Koraci ka uspješnom aktivizmu mladih“, u organizaciji Fonda za aktivno građanstvo, u saradnji sa Ministarstvom sporta Crne Gore – Direktoratom za mlade, a uz finansijsku podršku Komisije za raspodjelu dijela prihoda od igara na sreću , održan je u petak, 25.maja, u Podgorici. Događaj, koji je okupio oko 40 učesnika, završna je aktivnost programa „Podrška aktivizmu...\nPosted on 16 Nov, 2017\tKomisija za procjenu projekata i dodjelu grantova, u okviru programa podrške Aktivizmu i društvenom angažovanju mladih, donijela je odluku da se finansijski podrži sedam projekata omladinskih organizacija/grupa, u ukupnom iznosu od 15.100 EUR. Tokom internog poziva, koji je bio upućen organizacijama/grupama mladih koji su prošli...\nOdržan trening za mlade\nPosted on 26 Oct, 2017\tTrodnevni trening na temu „Omladinski aktivizam i planiranje akcije“, održan je od 20-22. oktobra u Podgorici, u okviru programa podrške Aktivizmu i društvenom angažovanju mladih. Od 42 organizacije, koje su se putem projektnih ideja prijavile za učešće u programu, 16 organizacija/grupa mladih je odabrano da dalje učešće. Tokom treninga, učesnici su imali priliku da se upoznaju sa relevantnim...\nKonkurs: Podrška aktivizmu i društvenom angažovanju mladih\nPosted on 26 Sep, 2017\tObavještavamo Vas da je otvoren konkurs u okviru programa Podrška aktivizmu i društvenom angažovanju mladih, koji Fond za aktivno građanstvo realizuje uz podršku Komisije za raspodjelu dijela prihoda od igara na sreću, a u saradnji sa Ministarstvom sporta Crne Gore – Direktoratom za mlade. Cilj programa je poboljšanje položaja mladih, njihovog ličnog i društvenog razvoja i uključivanja u...


„Zavejani smo i u totalnom haosu“: Sneg zatrpao Sjenicu i Ivanjicu, nema struje, poplave na KiM - 08.01.2021, Sputnik Srbija\nSneg koji od juče pada na području opštine Ivanjica dostigao je visinu i do 40 centimetara u višim predelima. U nižim predelima opštine ima od pet do deset... 08.01.2021, Sputnik Srbija\nvesti, ivanjica, sjenica, društvo\n15:53 08.01.2021 (Osveženo: 14:52 30.08.2021)\nCC0 / Rixabay / Sneg zatrpao automobile\n„Sneg i dalje pada ,a visina snežnog pokrivača iz sata u sat je viša. Čim padavine stanu,krećemo sa čišćenjem snega. Trenutno su najviše padavine na deonici Preko Brdo - Odvraćenica, pa je ovaj pravac neprohodan za saobraćaj“, rekao je za RINU predsednik opštine Ivanjica, Momčilo Mitrović.\nSnežne padavine ne prestaju ni u Sjenici, u višim predelima formiran je snežni pokrivač od preko 40 centimetara, a usled loših vremenskih uslova, 17 sela ponovo je ostalo bez struje, prenosi B92 navode agencije Rina.\n„Ponovo smo zavejeni i u totalnom haosu, ovo je neizdrživo. Struju nemamo već 48 sati, putevi nisu očišćeni, kao da živmo na divljem zapadu“, kaže jedan od meštana pešterskih sela.\nSneg pada i u drugim delovima Srbije.\nZbog snega i obilnih padavina, na Kosovu i Metohiji je pogoršana situacija u brojnim opštinama, u kojima je došlo do izlivanja reka i potoka koje su blokirale puteve i poplavile kuće.\nPoplave su registrovane i u opštinama Mališeva i Drenovica.\nStiže sneg: Upozorenje RHMZ


Apsurdno je da Evropa plaća u dolarima, umesto u evrima | Nova Ekonomija\nŽan-Klod Junker, predsednik Evropske komisije:\nApsurdno je da Evropa plaća u dolarima, umesto u evrima\nPredsednik Evropske komisije Žan-Klod Junker pozvao je EU da promoviše ulogu evra kao međunarodne valute.\nPreduslov za to je, kako je rekao, produbljivanje ekonomske i monetarne unije 28-članog bloka.\n"Apsurdno je da Evropa plaća 80 odsto svog uvoza energenata - vrednog 300 milijardi evra godišnje - u američkim dolarima, kada samo oko 2 odsto našeg uvoza energije dolazi iz Sjedinjenih Država", rekao je Junker u godišnjem obraćanju o stanju Unije u Evropskom parlamentu u Strazburu, prenosi agencija Rojters.\nDodao je da je apsurdno i to da "evropske kompanije plaćaju kupovinu evropskih aviona u dolarima umesto u evrima".\nDok Norveška cene za isporuku energenata u EU izražava u evrima, druge zemlje koriste dolar, a među najvažnijima od njih su države Persijskog zaliva i Rusija, napominje Rojters, pozivajući se na objašnjenje jednog zvaničnika EU.\nPrema rečima Junkera, Brisel treba do naredne godine da se pozabavi međunarodnom ulogom evra.\n"Moramo da učinimo više kako bismo omogućili našoj jedinstvenoj valuti da igra glavnu ulogu na međunarodnoj sceni. Pre kraja godine, Komisija će predstaviti inicijative za jačanje međunarodne uloge evra", poručio je on.\n"U tom cilju, prvo moramo da dovedemo sopstvenu kuću u red jačanjem naše ekonomske i monetarne unije. Moramo da zaokružimo našu ekonomsku i monetarnu uniju kako bismo ojačali Evropu i evro".\nTakođe je ocenio da bi EU trebalo da ima snage da donese odluke o određenim poreskim pitanjima kvalifikovanom većinom. Junker se takođe založio za još jače jedinstvo unutar unije, naglasivši da "kada smo jedinstveni, onda smo sila na koju se računa, neko koga ne možete zaobići".\n"Neki su sporazum koji sam postigao sa Donaldom Trampom doživeli kao iznenađenje. U stvari, nije iznenadenje, jer svaki put kada Evropa govori jednim glasom - nema iznenađenja. Ona može, ako želi, ako govori jednim glasom da nađača sve druge", rekao je Junker.\n"Danas nudimo jedan novi savez između Evrope i Afrike, savez za investicije i održiva radna mesta. Taj savez bi u Africi za pet godina stvorio do 10 miliona radnih mesta. Želimo da napravimo jedan okvir koji donosi nove investicije u Afriku", rekao je Junker u godišnjem obraćanju u Evropskom parlamentu u Strazburu.\nJunker: EU će uzvratiti ako SAD uvedu carine na automobile\nJunker: Srbija neće do 2025. godine nužno postati članica Evropske unije\nJunker: Prijem novih članica u EU tokom narednog mandata\nJunker: Nisam za to da zemlje Zapadnog Balkana uskoro uđu u EU\nJunker: Postoji problem lošijeg kvaliteta namirnica za bivše komunističke zemlje Evrope\nJunker: Spoljni izazovi u Evropi se svakim danom umnožavaju\nrusi su i onako najavili da planiraju da trguju sa iranom i turskom u lokalnim valutama, tako da ovo i nije nesto hrabro od EU - vise je politicki oportunitizam kako bi se pojedinci deklarativno zalagali za EU a u stvari samo cuvaju svoju fotelju + platu


Početna > Novost > Iako nije nadležna Općina Centar želi riješiti problem saobraćajnih gužvi u naselju Šip\nNa inicijativu stanovnika Šipa, predstavnici Općine Centar su u četvrtak, 17. maja 2018. godine posjetili ovo naselje kako bi ih upoznali sa aktivnostima u vezi izgradnje kružnog toka koji bi uveliko riješio dugogodišnje probleme saobraćajnih gužvi na ulazu u glavni grad.\n-Odnos načelnika Općine Centar dr. Nedžada Ajnadžića naspram ovog problema ogleda se kroz činjenicu da je Općina Centar finansirala izradu glavnog projekta kružnog toka na Šipu i izmještanja dijela Alipašine ulice. Projektnu dokumentaciju je radilo Javno preduzeće „Ceste Federacije BiH“. Prema ranijoj urbanističkoj saglasnosti koju je izdala Općina imali smo dio neriješenih imovinsko-pravnih odnosa koji definiraju mogućnost izdavanja građevinske dozvole. S obzirom da je u pitanju državna, odnosno vojna imovina, razgovarali smo i sa ministrom komunikacija i prometa Bosne i Hercegovine Ismirom Juskom koji je iskazao puno razumijevanje za rješavanje ovog pitanja. Cijeneći značaj ovog projekta čijom realizacijom bi se znatno poboljšao protok saobraćaja na ovom lokalitetu, te stvorili planski preduvjeti za početak realizacije I transferzale, apelujemo na Ceste Federacije BiH da u što kraćem roku podnesu zahtjev prema Službi za imovinsko-pravne poslove, geodetske poslove i katastar nekretnina za rješavanje imovinsko-pravnih odnosa. Istovremeno upućujemo i molbu prema Komisiji za raspolaganje državnim zemljištem da u što je moguće kraćem roku razmotri zahtjev za preuzimanje dijela zemljišta, a u svrhu realizacije planirane izgradnje, pojasnio je Resić.


Naučna studija: Antidepresivi zaista deluju - Sputnjik Srbija\nNaučna studija: Antidepresivi zaista deluju\n20:13 08.04.2018 Preuzmite kraći link\nNaučna studija pokazala je da je 21 antidepresiv, uključujući generičke i novopatentirane lekove, efikasniji nego placebo (zašećerene tabletice date kontrolnoj grupi).\nAnaliza rezultata 522 ispitivanja obuhvatila je 21 tip antidepresiva koji se najčešće propisuje i 120.000 pacijenata.\nTa studija, objavljena u časopisu „Lancet“, utvrdila je da su neki lekovi efikasniji od drugih, a neki imaju manjih nuspojava. Studija je pokazala da milioni ljudi u svetu koji uzimaju antidepresive, mogu i dalje to da čine bez sumnje u njihovo dejstvo.\nVeliko iznenađenje studije jeste da su dva antidepresiva najpoznatija u svetu — „prozak“ i „citalopram“, relativno slabog učinka.\nVećina ljudi odustaje od uzimanja antidepresiva u prvoj godini, dok znatna manjina dugotrajno pije ove lekove.\nPrema Svetskoj zdravstvenoj organizaciji, depresivno je oko 300 miliona ljudi u svetu. Čak i u bogatim zemljama, gde je farmakološka i psihološka terapija dostupna, tek svaka šest osoba sa depresijom uzima efikasan lek.


DF: Preispitati imovinu svih građana - GlasCG\nGlasCG GLAVNA DF: Preispitati imovinu svih građana\nDF: Preispitati imovinu svih građana\nPoslanica DF-a Branka Bošnjak pojasnila je na konferenciji za novinare da se to odnosi na period od 1. januara 1990. godine, navodeći da treba preispitati imovinu svih građana, ali da prioritet treba dati onima koji su se, kako je kazala, obogatili na račun građana Crne Gore.\n“Ovo je test za sve, jer kad pitate svi su deklerativno pošteni i nemaju nikakvih problema da se vrši revizija njihove imovine, a onda kad bude to nešto konkretno, vjerujem da će pokušati da opstruiraju ovaj zakon”, kazala je Bošnjak.\nPoručila je da oni koji su sve stekli legalno nemaju čega da se boje.\n“Ovaj zakon je namijenjen onima koji su pokrali, odnosno otuđili iz državnog i lokalnog budžeta nešto što i nije pripadalo”, navela je polanica DF-a.\nDodala je da očekuje da će makar kompletna opozicija podržati taj zakon.\nŠaranović: Za svaki nezakoniti upis znaće se ko ga je sproveo


VSS: Vulin se uplašio reakcije međunarodnih institucija - Izazov\nNovi magazin 17. oktobra 2020. 20:19\nVojni sindikat Srbije (VSS) saopštio je danas da saopštenje Ministarstva odbrane u kome se navodi da će „odgovoriti na zvanične upite Međunarodne organizacije rada (MOR) čim ih dobije“, istovremeno optužujući Vojni sindikat Srbije (VSS) da mu je „sud stranaca bliži od suda svoje zemlje“ pokazuje da se „Vulin uplašio reakcije međunarodnih institucija“.\nOdgovarajući na saopštenje Ministarstva odbrane da sindikalci „slobodno (mogu da) zovu koga hoće, ali (da) to ne može da promeni pravosnažne odluke nadležnih vojnih organa“, VŠ je naveo da „Vulinova PR služba Ministarstva odbrane, pribegava politikantskim i neprofesionalnim saopštenjima punim arogancije u kojima se ne preza u napadima i na organizaciju Ujedinjenih nacija“.\n„Vulin bi od Srbije najradije napravio rezervat u kome važe samo njegova pravila, što je pokazao i izradom nacrta novog Zakona o Vojsci Srbije, koji pored toga što je nezakonito izrađen u ministrovom tehničkom mandatu, sadrži brojne neustavne i diskriminišuće odredbe kao i odredbe kojima se umanjuje dostignuti nivo osnovnih građanskih prava i sloboda“, navodi VSS.\nVSS navodi da je „suvišno je govoriti“ o saglasju tog zakona sa zakonima EU, kao i da je ministar odbrane Aleksandar Vulin Vojsku Srbije „celu podredio svojim ličnim i političkim interesima i svakodnevno je zloupotrebljava u svoje političko-marketinške svrhe“.\n„Očigledno je da se Vulin uplašio reakcije međunarodnih institucija koje direktno ukazuju na njegovu odgovornost kao i zbog toga što na njih ne može da utiče kao što utiče na pojedine sudove u Srbiji, a naročito one preke, samozvane i neustavne koji su mu neposredno potčinjeni kao inkvizicija“, navodi VSS.


Mladost Bela Palanka - klub sa najviše selekcija u regionu (VIDEO) - Sportske vesti\nZa vikend 28. i 29. oktobra započelo je takmičenje u Juniorskoj međuregionalnoj ligi na teritoriji košarkaških regiona „Istok“ i „Jug“. U okviru prvog kola u sali niške Osnovne škole „Dušan Radović“ snage su odmerile ekipe Niša i Mladosti iz Bele Palanke. Košarkaši Niša su nakon bolje igre u drugom poluvremenu savladali vršnjake iz Bele Palanke rezultatom 88:66.\nMeđuregionalnu juniorsku ligu čini šest ekipa, u prvom delu se igra deset kola, a nakon toga četiri prvoplasirana tima igraju plejof ligu još šest kola, a prvoplasirani iz plejofa ide na završni državni turnir sa najboljim ekipama iz ostalih regiona.\nKošarkaši Niša imaju velike ambicije u ovom takmičenju, dok Mladost iz Bele Palanke prvi put u istoriji grada igra u kvalitetnoj ligi u juniorskoj konkurenciji.\nZbog malog broja stanovnika u Beloj Palanci nemoguće je naći ekipu sastavljenu od jednog godišta, pa iz tabora Mladosti obećavaju samo veliku borbu na ovom takmičenju, ali se nadaju da se mogu plasirati među četiri ekipe u plejof.\nUprkos malom broju dece Bela Palanka ove sezone u zvaničnim takmičenjima mlađih kategorija ima sedam selekcija, plus seniorski tim.\nEntuzijazam ljudi koji se bave košarkom u Beloj Palanci prevazilazi probleme sa kojima se svakodnevno susreću, dokaz tome je činjenica da klub Mladost postoji od 1973. Godine, a u poslednje vreme beleži izuzetan napredak u organizaciji što se primećuje i na terenu.


Vučić (ne)će utjecati na referendum - mojusk.ba\nPolitička javnost u Republici Srpskoj ne želi spekulisati o ishodu razgovora u Beogradu i porukama koje će njenim predstavnicima prenijeti predstavnici državnog vrha Srbije\nSrpski član Predsjedništva BiH i počasni predsjednik PDP-a, te lider SDS-a i predsjedavajući Predstavničkog doma Parlamentarne skupštine BiH Mladen Ivanić i Mladen Bosić dobili su jučer poziv na razgovor s premijerom Srbije Aleksandrom Vučićem, najavljen za danas u Beogradu.\nKada je u pitanju Mladen Bosić, ovo je za Oslobođenje potvrđeno iz službe za informisanje Srpske demokratske stranke. Naime, lider SDS-a u funkciji predsjedavajućeg Predstavničkog doma PSBiH jučer je boravio službeno u Varšavi i poziv mu je lično uručen. Poziv i odlazak u Beograd Mladena Ivanića potvrdio nam je predsjednik PDP-a Branislav Borenović.\nPodsjećamo, nakon što je u utorak uvečer održan sastanak državnog vrha Srbije, šef diplomatije te države Ivica Dačić je rekao da je analizirana situacija “koja se tiče bezbednosti i regionalne stabilnosti i razmatrano je pitanje naših vitalnih nacionalnih državnih interesa”.\n“Dogovorene su, preduzeće se i već se preduzimaju mere na zaštiti naših nacionalnih i državnih interesa, tako da građani mogu da budu spokojni da neće biti ugrožena bezbednost u zemlji i, nadamo se, u regionu. Mi smo zainteresovani za očuvanje bezbednosti i stabilnosti u regionu”, izjavio je Dačić.\nSastanku će prisustvovati i predsjednik RS-a i lider SNSD-a Milorad Dodik i premijerka RS-a Željka Cvijanović, a prema Borenovićevim riječima, činjenicu da su na razgovore sa srpskim premijerom pozvani iz redova opozicionih stranaka u RS-u samo Bosić i Ivanić, treba dovesti u vezu s funkcijama koje obavljaju na nivou BiH.\nIsto mišljenje dijeli i funkcioner NDP-a i šef izbornog štaba te stranke Vojislav Gligić. Komentarišući najavljeni sastanak, Gligić je istakao da je veoma teško predvidjeti njegov sadržaj.\n“Jedna od pretpostavki jeste činjenica da Srbija putem diplomatskih izvora ima saznanja vezana za dešavanja u BiH i da će se o tome razgovarati.”\nIzvor Oslobođenja smatra da su u Beogradu moguća dva scenarija. Jedan je da se pokuša postići dogovor o odgađanju referenduma u RS-u do odluke Ustavnog suda BiH, a drugi da Srbija referendum podrži i time sve gurne u još dublju krizu.\nMladen Mirosavljević, politički analitičar, smatra da je prioritetni razlog skupa to “da Vučić da do znanja koliki utjecaj ima na bosanske Srbe”.\n“Time želi da učvrsti i svoju poziciju u očima međunarodne zajednice po pitanju utjecaja na BiH, ali i u srbijanskoj javnosti. Kada je u pitanju referendum, ne vjerujem da će se bilo šta promijeniti “, zaključio je Mirosavljević.


Najveća svetska izložba vojne opreme i tehnologije\nPoznat kao Izložba odbrambenih sistema i opreme, ovaj događaj je prilika da se prikažu nove i buduće tehnologije – počev od novih uniformi i oružja, pa sve do bojnih brodova. Inače, ovogodišnju izložbu je obeležio dodatni trošak od 4 miliona funti, koje su potrošene na obezbeđenje ovog skupa, koga prate demonstracije protivnika globalne trgovine oružjem.\nJedinica britanske vojske je pružila dmonstraciju svojih sposobnosti na londonskim kraljevskim dokovima. Primenom novog brzog desantnog čamca, vojnici su se iskrcali na jedan ponton, prikazujući neka od najnovijih borbenih sredstava u britanskom arsenalu. Među njima je ručni bacač sa protiv-avionskim projektilom STARSTREAK, koji je laserski navođen i koji se kreće nadzvučnom brzinom, a koji može da se koristi i protiv ciljeva na zemlji. Projektil ima tri bojeve glave, koje lete brzinom četri puta većom od zvuka, ka cilju obeleženom laserskim snopom.\nProjektil STARSTREAK se koristi u više borbenih sistema, uključujući i višecevni bacač. Inače, u Iraku su jako značajni roboti za uklanjanje bombi. Pod kontrolom operatera, ovaj najnoviji model robota može da zaobilazi prepreke kako bi – zahvaljujući vrlo bogatom setu alata – mogao da demontira eksplozivnu napravu. Ovaj, najveći sajam vojne tehnike održan je na lokaciji koja je bila dovoljno delika da primi čak šest ratnih brodova. Istovremeno, anti-ratni demonstranti su držani na dobrom odstojanju, kako ne bi ometali strane delegacije i oficire koji su se sastajali sa predstavnicima proizvođača i prodavcima. Prikazana su vozila, oružje, i oprema koju je izložilo više hiljada proizvođača, a neki od eksponata nemaju samo vojnu primenu. Ovo je prenosiva gorivna ćelija, koja proizvodi struju preradom vodonika, a jedini nus-proizvod je voda.\n«Struja je vojsci potrebna u puno situacija, posebno za punjenje baterija, pošto sve više vojne opreme zavisi od akumulatorskih baterija. Zaista može biti problem održavati baterije napunjenim, pošto ih ima raznih vrsta – zavisno od opreme, a i teške su. Ako možemo da smanjimo težinu i broj potrebnih različitih baterija, tako što obezbeđujemo univerzalni sistem napajanja, to će mnogo pomoći.»\nNa izložbi je prikazana i britanska robotizovana mini podmornica, koja je u avgustu spasla 7 ruskih podmorničara – a koja je uvek spremna za akciju.\n«Ono što je dobro u vezi sa Skorpiom 45 je to što raspolaže brojnim alatima – poput rezača koji je korišćen prilikom spasavanja. U sastavu je kraljevske jedinice za podmorničko spasavanje, tako da se svakeodnevno nalazi u pripravnosti od 6 do 12 sati. Pošto može da obavlja više zadataka, u slučaju problema u vezi sa nekom od podmornica, Skorpio bi bio prvi na mesti događaja. Pomoću Skorpia bi se obavila analiza stanja podmornice – ima li oštećenja, naginjanja ili radioaktivnosti. U stanju je čak da postavi priključke za hitne situacije – koji mogu da produže opstanak posade, a u kojima ima medicinske opreme i prečišćivača vazduha, što je jako važno.»\nNove tehnologije ima za skoro svaki rod oružanih snaga – od kamuflažne opreme do oklopnih vozila, a sami borbeni sistemi liče na filmove naučne fantastike. Ovaj daljinski uređaj omogućava rukovaocu da nišani i puca iz puške ili mitraljeza sa rastojanja od preko kilometar i po. Takvi sistemi postavljeni su oko nekih od atomskih elektrana, kao sistem odbrane. Ipak, sama odluka o otvaranju vatre je i dalje pod kontrolom ljudi – a potpuno robotizovani autonomni borbeni sistemi su – za sada – u domenu naučne fantastike.


Evropska nedjelja borbe protiv karcinoma – FORS Montenegro\nU toku je Evropska nedjelja borbe protiv karcinoma, koja se svake godine obilježava od 25. do 31. maja, u cilju podizanja nivoa svijesti o prevenciji karcinoma, liječenju i podršci pacijentima i preživjelima od ove bolesti. Tri i po miliona ljudi u Evropskoj uniji svake godine suoči se sa ovom poražavajućom dijagnozom koja obuhvata preko 200 različitih oboljenja, a čak 1,3 miliona ljudi godišnje umre. Bez planskog pristupa ovom problemu to bi mogao postati vodeći uzrok smrtnosti u Evropi. Imajući u vidu sve faktore koji vode ovoj opakoj bolesti, uključujući genetsku predispoziciju, uticaje okoline, način života i infekcije, izbjegavanje poznatih rizika i usvajanje zdravih stilova života ipak mogu smanjiti rizik od obolijevanja. U tom smislu EU prepoznaje prevenciju kao najlakši i najefikasniji način smanjenja obolijevanja od karcinoma uz istovremene napore na usavršavanju dijagnostike i liječenja. Stoga se još od osamdesetih godina radi aktivno na smanjenju incidencije karcinoma, kada je i usvojen prvi Evropski plan za borbu protiv raka koji je rezultirao važnim zakonodavstvom EU o duvanu i zdravlju na radu. Od tada su se države članice obavezale na smanjenje smrtnosti od hroničnih bolesti, između ostalih i od karcinoma.\nKarcinom uništava živote onih koji obole, kao i živote njihovih porodica, pri čemu izaziva ogroman fizički i emocionalni bol. Istovremeno, predstavlja i veoma veliki teret za zdravstveni sistem i društvo u cjelini. Ranije su se aktivnosti vezane za ovu borbu bazirale uglavnom na liječenje. Međutim, u novije vrijeme shvaćeno je da ulaganja u preventivu u iznosu od 3% zdravstvenih budžeta nijesu dovoljna i da strategije moraju doživjeti ozbiljnu reformu imajući u vidu da se u praksi karcinom prečesto otkriva u naprednoj fazi, a da se 40% karcinoma zapravo može spriječiti. Zato je Evropska komisija izradila Plan sa fokusom na sve faze ove opake bolesti i to sa opštim ciljem poboljšanja prevencije, otkrivanja, liječenja i upravljanja rakom u EU istovremeno smanjujući nejednakosti u zdravstvu između i unutar država članica. Za postizanje najboljih efekata teži se usklađivanju aktivnosti na nacionalnom i nivou EU.\nZa svaki domen ostvarenja Plana postavljeni su ambiciozni i realni ciljevi kao što su: smanjiti vrijeme za postavljanje dijagnoze, povećati obuhvat ciljne populacije za skrining karcinoma dojke, grlića materice i kolorektalne bolesti, olakšati pristup visokokvalitetnom liječenju i primjeni inovativnih terapija osiguravajući dostupnost i pristupačnost esencijalnih ljekova za sve, podsticati inovacije i sl. Takođe, Plan ima za cilj unapređivanje vještina zdravstvenih radnika uz podsticanje veće saradnje i timskog rada unutar samog zdravstvenog sektora, ali i u komunikaciji sa drugim sektorima (radiolozi, hirurzi, onkolozi, medicinsko osoblje, istraživači i i sl.).\nU cilju doprinosa borbi protiv malignih bolesti se sprovodi i projekat CARES – Cross-border Actions in the Reproductive Health Sector (Prekogranične aktivnosti u sektoru reproduktivnog zdravlja) koji u Crnoj Gori realizuje FORS Montenegro. Projekat finansira Evropska unija, a sufinansira Ministarstvo javne uprave. Cilj projekta je unapređivanje kvaliteta usluga u sektoru reproduktivnog zdravlja i informisanje stanovništva o značaju preventivnog djelovanja, a sve to kroz nabavku opreme za domove zdravlja u ciljnim opštinama, organizovanje preventivnih pregleda, kampanju podizanja nivoa svijesti o reproduktivnom zdravlju, prekograničnu konferenciju itd.\nOva objava je izrađena uz pomoć Evropske unije i Ministarstva javne uprave Crne Gore. Sadržaj objave isključiva je odgovornost Fondacije za razvoj sjevera Crne Gore – FORS Montenegro i ni pod kojim se uslovima ne može smatrati da odražava stavove Evropske unije i Ministarstva javne uprave.


Kongres Demokratske partije socijalista (DPS) održan je u subotu 30. novembra, a za predsjednika partije, očekivano, izabran je Milo Đukanović, a za zamjenika Duško Marković. U vrhu partije, ali i…\nTanja Fajon: Makronov predlog može usporiti proces proširenja EU, nijesam sigurna u njegovu iskrenost\nNije dobro da se metodologija za pristupanje Evropskoj uniji (EU) mijenja kada je zemlja već duboko u pregovorima, kazala je poslanica u Evropskom parlamentu (EP) Tanja Fajon. Ona je za Dan…\nPredsjednik Crne Gore Milo Đukanović uputio je čestitku povodom 9. decembra – Dana opštine Danilovgrad, predsjednici Zorici Kovačevič, predsjedniku Skupštine opštine Zoranu Boškoviću, odbornicima, učesnicima svečane sjednice i svim građanima…\nsubota, 06 januar 2018 10:13\nPredsjednik Filip Vujanović uputio je čestitku povodom božićnih praznika svim pripadnicima pravoslavne vjeroispovijesti.\n„Povodom Božića, svim pravoslavnim vjernicima i vjernicama u Crnoj Gori upućujem najsrdačnije čestitke i želje da u miru, dobrom zdravlju i sreći njeguju bliskost i slogu, u duhu vječnih poruka koje sadrži najradosniji hrišćanski praznik. Istrajmo u poštovanju univerzalnih vrijednosti dijaloga, razumijevanja i iskrenog zajedništva koji su uslov opšteg napretka. Slijedimo taj put kao trajnu vrijednost Crne Gore i siguran smjer u srećnu budućnost svih njenih građana", poručio je Vujanović.\nMađarska: Oklopna vozila preventivno na Božićnom sajmu\nViše iz ove kategorije « Kukan: Bijte političke bitke u parlamentu, a ne na ulici Staru gardu LSCG odbornik koštao manje od 90 eura »


Putin odobrio Srbiji isporuku borbenih aviona - mojusk.ba\nPutin odobrio Srbiji isporuku borbenih aviona\n11 Novembra, 2016 Moj USK\nPredsjednik Rusije Vladimir Putin odobrio je Srbiji isporuku šest “migova 29” i kontingent oklopnih vozila.\nOvaj potez lidera iz Kremlja ne znači da je rusko naoružanje praktično na pragu. Jer, Rusi su, kako pišu Novosti, ovim manevrom lopticu prebacili u srbijansko dvorište. Sada se navodno očekuje i zvaničan odgovor predsjednika Tomislava Nikolića i Vlade Srbije, a prepreka za realizaciju posla mogla bi da bude i predviđena cijena remonta postojećih letjelica.\nNaime, Moskva je navodno stavila na sto da je za popravku lovaca, koji su u upotrebi, i prateće opreme neophodno oko 50 miliona dolara. To je srbijanskoj strani bilo skupo, pa je na scenu stupio ruski ministar odbrane Sergej Šojgu, koji je uspio da snizi cijenu. Sada je na potezu Srbija, koja mora pažljivo da izvaga i ekonomsku računicu, ali i političke posljedice koje sa sobom nosi moguća nabavka ruske ratne tehnike.\nPosao sa Rusijom bio bi epilog višegodišnjih napora Srbije da, poslije tri decenije, temeljno obnovi ratnu avijaciju.\nAkcija Pravda: Pretresi kancelarija sarajevskih općina, Općinskog suda, Zavoda za planiranje KS\nBMW 635CSi Grupa 2: Podsjetnik na slavna vremena za 175.000 eura


Počeo međunarodni kongres geologa u Tuzli – Haber.ba\nPočeo međunarodni kongres geologa u Tuzli\nU Tuzli je danas počeo Prvi međunarodni kongres geologa na kome učestvuje oko 200 stručnjaka iz BiH, Srbije, Crne Gore, Hrvatske, Slovenije, Makedonije, Austrije, Mađarske, Albanije i Turske.\nTuzla - Nezavisne.com\nGradonačelnik Tuzle Jasmin Imamović pozdravio je učesnike kongresa i zahvalio geolozima Tuzle koji su dali ogroman doprinos u spašavanju kuća na padinama oko Tuzle tokom prošlogodišnjih poplava i klizišta.\nNa skupu, koji se završava 23. oktobra, biće predstavljeni radovi koji obuhvataju sve geološke discipline. Planirano je izlaganje oko 90 naučnih i stručnih radova, pišu Nezavisne.\nPrvom kongresu prethodilo je pet savjetovanja geologa koja su održana u Kladnju, Tesliću, Neumu, na Ilidži i na Palama, saopšteno je iz Gradske uprave Tuzla.\nTeme:geolozi, Međunarodni kongres, Tuzla


Uslovi korišćenja - Centar Millennium AD\nNavedena pravila i uslovi koji su ovde navedeni važe za sve posetioce i korisnike Centar Millennium prodavnice ( millennium.rs ) i internet sajta na navedenoj adresi.\nKorišćenjem sajta saglasni ste i prihvatate navedena pravila i uslove korišćenja koji mogu biti ažurirani bez prethodne najave i obaveštenja, stoga vam preporučujemo da ih povremeno pogledate.\nUverite se da ste pre slanja vaše porudžbine proverili specifikacije i kompatibilnost proizvoda sa vašim potrebama, u smislu kapaciteta, veličina, dimenzija i sl.\nAdministratori Centar Millennium prodavince ( millennium.rs) konstantno rade na održavanju sajta i prikazivanju tačnih informacija, ali i pored toga zadržavamo pravo na bilo kakvu grešku. Sajt ne garantuje da je opis proizvoda, cena ili bilo koji drugi sadržaj tačan, kompletan, pouzdan, trenutan ili bez grešaka. Takođe napominjemo da su fotografije obezbeđene isključivo u informativne svrhe i da one mogu da prikažu i artikle koje nisu uključeni u ponuđenu cenu.\nZbog velikog broja artikala je nemoguće konstanto pratiti lager tako da morate da budete svesni da postoji mogućnost da naručeni proizvod trenutno ili permanento nemamo u ponudi, iz istog razloga Vas savetujemo da telefonom proverite dostupnost određenog artikla u slučaju da želite lično da dođete u naš maloprodajni objekat i da kupite određeni proizvod.\nAko sumnjate u bezbednost vašeg korisničkog naloga, odnosno lozinke molimo vas da što pre obavestite administratora sajta slanjem poruke na email adresu marketing@millennium.rs . Centar Millennium prodavnica ( millennium.rs ) nije odgovorna za bilo kakvu štetu nastalu neovlašćenim korišćenjem vašeg korisničkog naloga.\nInternet sajt i kompanija koja posluje na sajtu (Millennium Centar AD ) ni u kom slučaju neće snositi odgovornost za direktnu, indirektnu, slučajnu ili namernu štetu nanetu korišćenjem ovog internet sajta ili nekog drugog internet sajta koji je povezan sa internet sajtom naše kompanije. Takođe ne snosimo odgovornost za izgubljeni profit, prihod, troškove zamene, troškove poslovnih prekida i gubitka podataka ili bilo koje druge štete nastale usleg korišćenja informacija sa našeg internet sajta.\nCentar Millennium AD ( millennium.rs ) zadržava pravo da ugasi, promeni, suspenduje, privremeno ili trajno prekine sa održavanjem bilo kog dela internet sajta, uključujući dostupnost bilo kojih karakteristika, usluga u bilo kom trenutku bez prethodne najave. Takođe se slažete da Centar Millennium prodavnica ( millennium.rs) nije odgovorna prema Vama ili bilo kome drugom za bilo kakvu izmenu, suspenziju i obustavu internet sajta ili bilo kog njegovog dela.\nAko imate dodatna pitanja o našim uslovima korišćenja molimo Vas da nas kontaktirate putem elektronske pošte na marketing@millennium.rs\nPun naziv pravnog subjekta: AD SPORTSKO POSLOVNI CENTAR MILLENNIUM VRŠAC\nSkraćeno poslovno ime: CENTAR MILLENNIUM AD\nPoštanska adresa: Omladinski trg 17\nDelatnos i šifra delatnosti: 9319 – Ostale sportske delatnosti\nMatični broj: 08613796\nPoreski broj (PIB):100514632\nWeb adressa: www.millennium.rs\nKontakt telefon: 013/800-100\nKontakt email: info@milennium.rs


Vučić: SAD neće odustati od zahteva da Priština potpuno ukine takse - European Western Balkans\nAutor EWB 09. 03. 2020. 09. 03. 2020.\nVALJEVO – Predsednik Srbije Aleksandar Vučić izrazio je uverenost da SAD neće odustati od zahteva Prištini da se ukinu takse [u potpunosti] kako bi se ispunio uslov za otpočinjanje dijaloga sa Beogradom, prenosi N1.\nVučić je ocenio i da nema “nikakvih sumnji” da u nekim zemljama EU postoje “određene simpatije” prema kosovskom premijeru Aljbinu Kurtiju.”Postojale su simpatije prema Kurtiju i kod dela naše javnosti dok nije počeo da priča o velikoj Albaniji”, naveo je Vučić. Predsednik Srbije danas je u poseti fabrici namenske industrije Krušik.\nPremijer Kosova Aljbin Kurti prethodno je najavio parcijalno ukidanje taksi od 100 odsto na robu iz Srbije i Bosne i Hercegovine. Očekuje se da takse budu delimično ukinute 15. marta.\nSpecijalni izaslanik predsednika SAD za odnose Beograda i Prištine Ričard Grenel prethodno je zatražio da Priština potpuno ukine takse u najkraćem mogućem roku.\nAleksandar VučićAljbin KurtiRičard GrenelTakse od 100 odsto na robu iz Srbije


Zašto bi trebalo da postanete vlasnik franšize\nKupovina franšize može biti iskustvo koje menja život. Uverite se da je pozitivno iskustvo obavljanjem dužne pažnje pre potpisivanja franšiznog ugovora. Pravilno dizajniran i izvršen franšizni sistem može biti izuzetan metod ekspanzije, ali izbegavajte franšizne sisteme koji su slabo dizajnirani ili nisu dobro upravljani. Ispod su glavni 10 razloga za razmatranje investiranja u franšizu.\n01 - Postojeća franšiza je posao sa ključevima\nMnogi preduzetnici imaju veštine da pokrenu postojeći uspešan posao, ali nemaju stručnjaka u svim potrebama za pokretanje poslovanja, bez obzira da li to stiče finansiranje ili pregovara o uslovima zakupa.\nKupovinom postojeće franšize u dobro dizajniranom sistemu može se eliminisati veliki dio napornog rada: izbor teritorije, pronalaženje lokacije, pregovaranje o zakupu, pronalaženje pouzdanih izvođača radi završetka izgradnje na vrijeme i na budžetu, uspostavljanje odnosa između prodavaca itd. Možda ćete takođe moći započeti posao sa obučenim osobljem koji je već na mjestu.\nAli, i dalje ćete morati obaviti svoj domaći zadatak - osim naknade za transfer, vaše naknade i uslovi mogu biti znatno drugačiji od prodavca.\nPročitajte više o kupovini postojeće franšize .\n02 - dokazan sistem na mestu\nKada kupujete franšizu , kupujete sistem - čitav metod poslovanja. Franšize imaju uspostavljen sistem koji morate pratiti kako biste distribuirali proizvode ili usluge franšize koristeći trgovačke ili servisne oznake franšizora. Imajući dokazan sistem koji je već na snazi, eliminiše se nagađanja i greške u kojima se obično suočava vlasnik.\nPored obavljanja neke kontrole nad operacijama franšizinga i pridržavanja franšize prema smernicama za brend, franšizer pruža franšizu franšiznom vođom i podrškom.\n03 - Korporativna slika i brand awareness\nAko kupite u franšiznom sistemu koji je već uspostavljen, prepoznatljivost korporativnog imidža i brenda je već prepoznata. Kupci su obično udobnije kupovati predmete kojima su upoznati i rade sa kompanijama koje već znaju i poveravaju.\nU umu potrošača, brend franšize jednak je reputaciji kompanije. Veliki franšizeri žele da osiguraju da su njihovi kupci zadovoljni svaki put kada kupuju na franšiziranoj lokaciji, a franšiznac isporučuje na obećanju brenda franšize.\n04 - Veća vjerovatnoća uspjeha\nKupovina franšize je veoma različita od početka poslovanja sa mamom i popom. Pošto postoji već uspostavljen sistem, postoji veća verovatnoća uspjeha. Ako investirate u dokazanu franšiznu priliku i pratite sistem koji je franšizor uspostavio, trebalo bi da ste na putu ka uspešnom poslovanju.\n05 - lakše dobiti finansiranje\nZajmoprimci su obično vrlo prijatno finansiranje kupovine franšize, jer franšize već imaju dokazane rezultate. Bankari obično gledaju na uspešne franšizne lance jer imaju manji rizik od otplate neizvršenja i vjerovatnije su da kreditiraju novac na osnovu te pretpostavke. Pored toga, neki franšizni sistemi će obezbediti in-house mogućnosti finansiranja i / ili lizinga. Mnogi sistemi takođe nude posebne popuste za veterane, putem inicijative VetFran.\n06 - Trening\nVećina franšiznih kompanija nudi program obuke koji se obično održava u njihovim kancelarijama, plus dodatna obuka koja se odvija na lokaciji franšize pre otvaranja. Franšizor će vas obučiti da izvršite svoju franšizu upravo na isti način na koji se vode druge franšizne lokacije. To će osigurati da efikasno vodite svoje poslovanje i da će pomoći u otklanjanju bilo kakvih čestih grešaka sa kojima se obično suočava vlasnik novog preduzeća.\n07 - Stalna podrška\nKada kupite franšizu, imate podršku franšizera i podršku znajući da ste deo rastućeg sistema. Uvek ćete moći da pokupite telefon i postavite pitanja franšize ili čak i drugih franšizera. Ustanovljeni franšizatori obično imaju i osoblje na terenu koji mogu posjetiti vašu lokaciju kako bi pružili obuku i savjetovanje ako je potrebno.\nKorisnik franšize obično vodi računa o upravljanju sistemskim marketingom; ovi troškovi pokriva fond za oglašavanje (ponekad se zove Brand Fund). Od franšize se obično zahteva da potroše određeni iznos na lokalni marketing. Franšizor bi trebao imati okvir za vas da pratite, će vam ponuditi grafičke i marketinške materijale, a ponekad će imati i određene prodavce za korištenje.\n09 - Ekskluzivna teritorija\nKada kupujete franšizu, obično kupujete ekskluzivnu teritoriju ili zaštićenu teritoriju u kojoj poslujete. Franšizeri dozvoljavaju samo određenu količinu franšiza da budu otvoreni unutar određenog geografskog područja. Obično ćete imati pravo na određenu oblast, a nijedna druga franšiza (unutar vašeg franšiznog sistema) ne mogu biti otvorena unutar tog područja.\n10 - Vlastiti višestruke lokacije\nBiti dio franšiznog sistema može vam ponuditi više mogućnosti za rast unutar sistema. Kada postanete uspešni vlasnik franšize u jednoj jedinici, možda ćete imati priliku da postanete vlasnik više franšize .\nTroškovi zajedničke franšize\nŠta uraditi odmah nakon odbijanja aplikacije za grantove\nDirektori i službenici za privatne kompanije\nPrimjena istraživanja istraživanja na tržišnu segmentaciju\nKako započeti kafu koja će biti veliki uspjeh


Stefanović: Moguće proglašenje „vojske Kosova“ 28. novembra - Sputnjik Srbija\n17:19 04 Avgust 2020\nStefanović: Moguće proglašenje „vojske Kosova“ 28. novembra\n22:22 16.11.2018 Preuzmite kraći link\nMinistar unutrašnjih poslova Srbije Nebojša Stefanović kaže da postoji mogućnost da prištinska administracija 28. novembra, kada obeležava Dan zastave, proglasi formiranje „vojske Kosova“.\nKomentarišući tu mogućnost, on je večeras za RTS rekao da bi to bilo u suprotnosti sa svim međunarodnim sporazumima, te da očekuje da reaguju NATO i EU, kao garanti tih sporazuma.\nKako je rekao, Priština radi na tome da taj datum bude momenat proglašenja, iako je to suprotno i ustavima i propisima koje je sama Priština donela, međunarodnim sporazumima, Rezoluciji 1244 (Saveta bezbednosti UN) i samim garancijama NATO-a.\n„Nema ni podrške Srba za to“, naveo je Stefanović, dodajući da samo mogućnost takve odluke izaziva veliku zabrinutost Srba na Kosovu.\n„Naše Ministarstvo odbrane, unutrašnjih poslova i sve službe analizirale su sva saznanja koja mi imamo o tome i pripremile neke moguće scenarije koji bi mogli da se dogode i, naravno, odgovore Srbije, ali pre svega želimo da na ozbiljan način razgovaramo s partnerima koji su i bili garant — NATO i EU — da tako nešto ne može da se dogodi“, rekao je Stefanović.\n„Da li su spremni da prihvate to brutalno kršenje, pa čak i unutrašnjih propisa tzv. Kosova, po cenu nestabilnosti u regionu i po cenu svega što su i oni sami obećali ili će nešto konkretno preduzeti?“, rekao je Stefanović.\nOn je rekao i da su na današnjoj sednici Biroa za koordinaciju službi bezbednosti srpske službe dobile određene zadatke, imajući u vidu najavljeno formiranje „vojske Kosova“ i predstojeću Generalnu skupštinu Interpola na čijem će dnevnom redu biti i zahtev Kosova za prijem, čemu se Srbija protivi.\nNebojša Stefanović, Kosovo, Srbija


Po ukidanju vanredne situacije ukida se i zdravstveno osiguranje za neosigurane! - Portal Sremske Mitrovice\nFond zdravstvenog osiguranja (FZO) Republike Srpske pozvao je građane koji još nemaju zdravstveno osiguranje da posete nadležne poslovnice Fonda kako bi regulisali svoj status.\nIako se još finansiraju zdravstvene usluge za osigurane i neosigurane građane, po ukidanju vanredne situacije izazvane pandemijom korona virusa, biće ukinuto i pravo korištenja zdravstvene zaštite za neosigurane građane – saopšteno je iz Fonda.\nIz Fonda navode da je zato veoma važno da svi građani koji nemaju zdravstveno osiguranje na vreme regulišu status u nadležnim poslovnicama Fonda kako se ne bi stvarale gužve i čekanja, budući da epidemiološka situacija i dalje nalaže opreznost.\nTo se posebno odnosi na građane koji su ranije po osnovu nezaposlenosti bili prijavljeni na zdravstveno osiguranje i koji do danas nisu regulisali svoj status osiguranja.\nIz Fonda podsećaju da RS više od godinu dana zbog aktuelne epidemiološke situacije finansira zdravstvene usluge za sve građane u javnim zdravstvenim ustanovama. Navode da je njihov cilj da svakog građanina koji nema utvrđen osnov za prijavu na zdravstveno osiguranje, prijave na osiguranje jednom od zakonom predviđenih mogućnosti kako niko po ukidanju vanredne situacije ne bi ostao bez osiguranja, piše Srna.


Skoro 16 hiljada nezaposlenih\nNaslovnica Sjeverni Sandžak Novi Pazar Skoro 16 hiljada nezaposlenih\nNa evidenciji prijepoljske Filijale Nacionalne službe za zapošljavanje, koja obuhvata opštine Nova Varoš, Priboj, Prijepolje i Sjenicu, nalazi se 15.700 ljudi, što je za desetak odsto manje nego krajem decembra 2017. godine.\nNajviše nezaposlenih je u Sjenici – gotovo 5.000 , slede Priboj sa ukupno 4.511 i Prijepolje sa 4.320, dok u Novoj Varoši na posao čekaju 1.864 naša sugrađanina.\nPrema podacima prijepoljske Filijale NSZ, od ukupnog broja nezaposlenih na novovaroškom tržištu rada, najviše je onih bez kvalifikacija i sa trećim stepenom stručne spreme – ukupno ih je 1.242. Za poslom traga i 416 svršenih srednjoškolaca, osmoro ih je sa petim, a 107 sa šestim stepenom stručne spreme. Sa fakultetskom diplomom sedmog stepena na radnu knjižicu čeka njih 81.\n– Broj nezaposlenih u Novoj Varoši je krajem decembra prošle godine bio manji za 4,3 odsto u odnosu na isti period 2017. Nezaposlena lica sa ovog područja učestvuju sa 11,92 procenta u odnosu na ukupan broj nezaposlenih na teritoriji koju pokriva Filijala sa sedištem u Prijepolju – kaže Aleksandar Stikić iz prijepoljske Filijale NSZ. On ističe da su od ukupnog broja nezaposlenih Novovarošana 952 žene, da njih 309 čeka prvo zaposlenje, a da su na evidenciji 1.562 lica koja su ranije bila radno angažovana i na radnu knjižicu čekaju duži period.\nStikić iznosi i podatak da su tokom prošle godine poslodavci najviše interesovanja iskazali za radnicima tekstilne struke – šivači, tkači, prelci, potom prehrambene industrije (pekari, mesari, mlekari), metalske struke (zavarivači, operateri na CNC mašinama, bravari), kao i hemijskoj industriji (plastičari), a posebno je potraga za kuvarima i konobarima. „Specifičnost Nove Varoši u odnosu na susedne opštine mogla bi biti inače slabija zainteresovanost poslodavaca za prijem novih radnika“, smatra Aleksandar Stikić.\nPrema evidenciji NSZ , u Prijepolju su od 4.320 nezaposlenih 2.120 žene. Najviše ih je sa trogodišnjom srednjom školom -1.492, slede oni sa završenom osmoljetkom -njih 1.219, dok na zaposlenje čeka i 1.138 osoba koje su završile četvorogodišnju srednju školu. Među nezaposlenima je i 392 visoko obrazovanih lica odnosno 165 sa šestim stepenom i 227 sa sedmim stepenom stručne spreme.\nU Priboju je ukupno 4.511 nezaposlenih na evidenciji, od čega su 2.332 pripadnice ženskog pola odnosno blizu 52 odsto. I u ovoj opštini bez radne knjižice najviše je onih bez kvalifikacija i sa trećim i četvrtim stepenom stručne spreme, a na posao čeka čak 429 visoko obrazovanih. Najteža situacija je u Sjenici. Na evidenciji tamošnjeg tržišta rada nalazi se 4.995 lica. Čak 2.408 njih ima završenu samo osnovnu školu, dok je sa završenom srednjom školom njih 1.281. Sa šestim i sedmim stepenom ih je 304.\nPodaci, međutim , pokazuju da je opšta slika na polju zapošljavanja u ovom delu Srbije ipak bolja u odnosu na neki raniji period. Krajem 2017. na evidenciji prijepoljske Filijale NSZ bilo je blizu 17.000 nezaposlenih u ove četiri opštine, što je za oko 1.500 lica više nego krajem prošle godine. Najveći problem i dalje je nemogućnost zapošljavanja lica starijih od pet decenija života, ali i mlađih od 30 godina. U te kategorije ljudi bez zaposlenja spadaju i korisnici novčane socijalne pomoći, osobe sa invaliditetom , kao i Romi.\n– Lokalna samouprava je svesna složenosti problema nedostatka posla, te već duži period iz opštinskog budžeta izdvaja značajna sredstva za podsticaj zapošljavanja, mnogo više nego opštine u okruženju. Za mere lokalne politike zapošljavanja u periodu od 2009. do kraja 2018. iz opštinske kase utrošena su sredstva od oko 144.000.000 dinara – naglašava Predrag Šaponjić, predsednik opštinskog Saveta za zapošljavanje. On podseća da su zahvaljujući sprovođenju više programa predviđenih Lokalnim akcionim planom zapošljavanja, lane bile angažovane 102 osobe sa tržišta rada. Za programe javnih radova, stručne prakse, subvencija za zapošljavanje i podsticaj teže zapošljivih kategorija nezaposlenih iz opštinskog budžeta utrošeno je oko 10.000.000 dinara, a iz državne kase 7,5 miliona dinara.\nOpština Nova Varoš će i tokom ove godine nastaviti sa trendom ulaganja na polju otvaranja novih radnih mesta. Za realizaciju mera zapošljavanja budžetom za 2019. opredeljeno je 8,5 miliona dinara, a koje će se od njih sprovesti i sa kolikim iznosom sredstava, znaće se uskoro, odmah nakon konkursa NSZ , a potom usaglašavanja lokalnih sa nacionalnim programima. Ono što se zna da će se u lokalnoj upravi i ove godine opredeliti za program javnih radova, jer je on u praksi pokazao najbolje efekte.


BGsmeštaj - Medident\nBGsmestaj 2019-10-04 16:34:37\nMedident je međunarodni sajam medicine i stomatologije i predstavlja najstariju i najveću manifestaciju u svojoj oblasti u regionu. U periodu od 10. do 12.oktobra Beogradski sajam će biti mesto susreta proizvođača, prodavaca i korisnika medicinske opreme takođe idealno mesto na kome stručnjaci mogu da razmene svoja iskustva, steknu nova znanja i iskustva i sklope nove poslovne saradnje. Na sajmu se svake godine predstavljaju domaći i strani proizvođači, uvoznici i distibuteri medicinske, stomatološke i laboratorijske opreme sa posebnim ponudama i popustima.\nPrateći program sajma je podeljen u dva dela, stručni i promotivno-edukativni deo. Svi zainteresovani mogu da kupe karte za kompletan simpozijum ili za pojedinačne seminare. Na seminarima će izlagati gostujući predavači, stučnjaci iz raznih oblasti, iz Italije, Nemačke, Hrvatske i Engleske. Teme seminara su: “Neraskidiva veza-garancija uspeha”, “Budućnost stomatologije-sada na ovom mestu” i “Simbiozom do cilja”. Poučna predavanja stručnjaka o aktuelnim stomatološkim zahvatima, estetskim komponentama, primeni novih tehnologija i razmeni iskustva sa prisutnim učesnicima seminara.\nUkoliko Vam za vreme trajanja sajma treba smeštaj, mi vam možemo preporučiti najbolje apartmane u Beogradu za izdavanje po sistemu "stan na dan".\nZa više informacija nas možete kontaktirati putem viber/whatsapp ili pogledajte izbor apartmana na sajtu ovde.


EU ograničava onlajn oglašavanje političara | Nova Ekonomija\nNacrt novog EU zakona, kako naglašava Fajnenšel tajms, sadrži odredbe prema kojima tehnološke kompanije moraju jasno da istaknu kome šalju svoje političke reklame, koliko traju njihovi oglasi, kao i da saopšte kako određuju ko će ih gledati.\nU nacrtu se navodi da su velike internet kompanije koristile podatke građana u političkim oglasima na način koji je negativno uticao na slobodu mišljenja i informisanja, kao i na donošenje političkih odluka o glasanju na izborima.\nFejsbuk je u Sjedinjenim Američkim Državama samo od reklama za društvena pitanja, izbore i politiku od maja 2018. godine zaradio skoro tri milijarde, a Gugl 810 miliona dolara.\nIako od političkog oglašavanja imaju mali deo prihoda tih kompanija, bilo je dosta žalbi zbog toga što se političkim partijama dozvoljava onlajn reklamiranje bez ikakve transparentnosti, ili najave.\nOčekuje se da će nova EU pravila naterati političke stranke da označavaju svoje onlajn oglase. Takođe, moraće jasno da se naglasi koja politička partija je platila neku reklamu.\nUredba bi trebalo da stupi na snagu pre 2024, kada ističe mandat trenutnom sazivu Evropskog parlamenta. Pooštrena pravila će takođe primorati i oglašivače na Tviteru da označe sve klijente koji im plaćaju za reklamiranje.\nKompanije koje budu kršile ta pravila suočavaju se sa visokim kaznama u iznosu od pet odsto svojih ukupnih prihoda. Izvršenje tih kazni trebalo bi da sprovode EU članice.\nRegulisanje onlajn političkog oglašavanja, kako se dodaje, deo je šire inicijative unutar EU koja je pokrenuta zbog izazova koje donose nove tehnologije.


Marinika pisala Zorani: Saučesnik ste u trovanju građana – Otvoreno\nPočetna Vesti Marinika pisala Zorani: Saučesnik ste u trovanju građana\nPotpredsednica Stranke slobode i pravde Marinika Tepić obratila se otvorenim pismom ministarki građevinarstva, saobraćaja i infrastrukture Zorani Mihajlović s pitanjem da li je njen resor izdao upotrebnu dozvolu za pokretanje pogona za odsumporavanje u termoelektrani Kostolac. Ona je poručila Mihajlović da, u slučaju da to nije učinila, saučesnik u trovanju građana Srbije.\nOtvoreno pismo potpredsednice Stranke slobode i pravde Marinike Tepić ministarki Zorani Mihajlović prenosimo u celosti.\n“Poštovana gospođo Mihajlović,\nobraćam se Vama lično, pošto je Vaš kolega Antić, ministar energetike, potpuno neinformisan i ne zna da li je sistem za odsumporavanje u TE Kostolac uključen od kako je sagrađen pre 3 godine ili nije. Direktor Grčić je otišao korak dalje i slagao javnost informacijom da je taj sistem u eksploataciji sve ovo vreme.\nJa sam probala u sredu, 14. oktobra, da uđem u TE Kostolac i da pokažem ministru Antiću i direktoru Grčiću da je sistem isključen sve ove godine i da se građani nepotrebno truju, ali sam bila sprečena u toj nameri.


ZAKON O RAČUNOVODSTVU: PRAVNA LICA I PREDUZETNICI DUżNI SU DA DO KRAJA FEBRUARA 2016. GODINE, ZA STATISTIčKE I DRUGE POTREBE, DOSTAVE APR BILANS STANJA, BILANS USPEHA, STATISTIčKI IZVEšTAJ ZA POSLOVNU GODINU KOJA JE JEDNAKA KALENDARSKOJ I IZJAVE O NEAKTIVNOSTI. IZVEšTAJI POTPISANI KVALIFIKOVANIM ELEKTRONSKIM POTPISOM ZAKONSKOG ZASTUPNIKA, UNOSE SE U POSEBAN INFORMACIONI SISTEM AGENCIJE I DOSTAVLJAJU AGENCIJI U ELEKTRONSKOM OBLIKU\nZAKON O RAČUNOVODSTVU: Pravna lica i preduzetnici dužni su da do kraja februara 2016. godine, za statističke i druge potrebe, dostave APR Bilans stanja, Bilans uspeha, Statistički izveštaj za poslovnu godinu koja je jednaka kalendarskoj i izjave o neaktivnosti. Izveštaji potpisani kvalifikovanim elektronskim potpisom zakonskog zastupnika, unose se u poseban informacioni sistem Agencije i dostavljaju Agenciji u elektronskom obliku\nPravna lica će ubuduće sve finansijske i druge izveštaje za 2015. godinu moći da dostavljaju isključivo u elektronskoj formi, i ništa se više neće dostavljati u papirnom obliku, rečeno je na konferenciji Agencije za privredne registre (APR).\nIzveštaji koji budu dostavljani u papiru neće se obrađivati, kažu u APR i ističu da su pravna lica i preduzetnici dužni da do kraja februara 2016. godine, za statističke i druge potrebe, dostave APR Bilans stanja, Bilans uspeha i Statistički izveštaj za poslovnu godinu.\nAPR je u obavezi da ih obradi do 31. marta, te se već u aprilu može očekivati saopštavanje prvih podataka, odnosno objavljivanje izveštaja.\nUkoliko obveznik ne dostavi podatke, za statističke i druge potrebe do propisanog roka predviđene su novčane kazne za privredni prestup.\nKazne su predviđene za one koji izveštaje ne dostave do propisanog roka, ako nisu razvrstani podaci, kao i za korišćenje podataka iz registra suprotno odredbama Zakona o računovodstvu ("Sl. glasnik RS", br. 62/2013 - dalje: Zakon).\nRegistrator u registru finansijskih izveštaja u APR, Ružica Stamenković, rekla je da je novina javno objavljivanje finansijskih izveštaja na sajtu APR.\nPo Zakonu, objavljuju se i oni izveštaji koji ostanu sa nedostacima, odnosno čak i ako pravno lice odluči da ne ispravi ono što su u APR naveli da je potrebno.\n"Ako do 31. oktobra ne isprave svoje finansijske izveštaje imamo obavezu da ih kao neispravne i nepotpune objavimo", rekla je Stamenković.\nUkoliko se izveštaj dostavi u papirnoj fomi on se neće obrađivati, ukoliko se kasnije ne dostavi do kraja oktobra u elektronskoj formi, rekla je Stamenković.\nProtiv svih pravnih lica koja nisu imala poslovnih događaja u 2015. godini, niti su u poslovnim knjigama imala podatke o imovini i obavezama, a ne dostave Izjavu o neaktivnosti, biće podnete prijave za privredni prestup.\nZakon nisu dužne da primenuju crkve i verske zajednice, direktni i indirektni korsinici budžetskih sredstava, organizacije obaveznog socijalnog osiguranja, stambene zgrade, kao i preduzetnici koji vode prosto knjigovodstvo.\nKvalifikovane elektronske potpise u Srbiji izdaje pet sertifikacionih tela: JP Pošta Srbije, Ministarstvo unutrašnjih poslova, Privredna komora Srbije, "Halkom" Beograd i "E-smart" Beograd.\nIzvor: Vebsajt Tanjug, 19.02.2016.